په‌كه‌كه له شه‌نگاڵ وه‌رپرسه‌يلى دامه‌زران و ئداره‌ى شاره‌گه‌يش وه رخه‌وبردن مه‌ردم زانێده‌ى - شـه‌فـه‌ق نيـوز\nهــــه‌واڵ كــوردى په‌كه‌كه شه‌نگاڵ وه‌رپرس\nشه‌فه‌ق نيوز/ مه‌حما خه‌ليل قايمقام قه‌زاى شه‌نگاڵ، ئاشكراى ئه‌وه كرد پارت كارگه‌ره‌يل كوردستان وه‌ڕيه‌وبه‌ره‌يل سه‌ر وه خوه‌ى له قه‌زاى شه‌نگاڵ دامه‌زرانگه‌و ئاماژه وه‌يه‌يش كرد ك كاره‌يليان مايه‌ى رخه‌وبردن ئاواره‌يل و نواگيريه له‌ليان ئه‌را گله‌وخواردنيان وه‌ره‌و ناوچه‌يليان.\nخه‌ليل له به‌ياننامه‌يگ داوا له حكومه‌ت كرد گرنگى وه‌ى مه‌سه‌له بيه‌ێد و ئاسايش له‌و ناوچه‌يله دابين بكاو گرنگى بيه‌ێده ئاواره‌يل ئێزيدى وه‌تايبه‌ت ئه‌وانه‌گ تويش گه‌وراترين په‌لاماره‌يل هاتن له مێژوو.\nجى باسه، خه‌ليل هه‌ميش وت: بارودوخ له شه‌نگاڵ مايه‌ى دڵخوه‌شى دووس و دوشمن نيه له‌ڕێ كاره‌يل سته‌مكارى نائنسانى ك له‌لايه‌ن په‌كه‌كه ئه‌نجام ئه‌دريه‌ێد و ده‌سڵات گرتنه‌سه بان ئى ناوچه‌يله وه‌تايبه‌ت شه‌نگاڵ و رێگرى له ئاواره‌يل ئه‌كه‌ن گله‌و بخوه‌ن ئه‌را شوون و ماواى خوه‌يان له ناوچه‌گه.\nپارتى له ئمزاكردن ريككه‌فتن كوتايى نزيكه‌و بويه


ماوەیەکە دەنگۆی برین و کەم بونەوەی موچە سەریھەڵداوەتەوە ، شەپۆلی ئەم دەنگۆیانە ھاوکات بوو لەگەڵ ھاتنی ڤایرۆسی کۆرۆنا کە ئێستا زیاتر لە نیوەی جیھان پێیەوە گرفتارە .\nھەر لە سەروبەندی ئەو دەنگۆیانە بەشێک لە پەرلەمانتاران و بەرپرسانی پارتی بابەتەکەیان رەتکردەوە و بە ناراستیان لە قەلەمدا ، بەشێکیش لە نوێنەران و بەرپرسانی یەکێتی و گۆران نەیان شاردەوە کە ھەولێک لە ئارادایە بۆ دەستکاری کردنی موچەی فەرمانبەران ، لە سەرو ھەموشیانەوە سەرۆکی پەرلەمان و وەزیری دارایی کە ئەویش بە ناراستەوخۆی ئاماژەی بە ئەگەرەکانی دەستکاری موچەدا.\nلێرەدا حەقە بپرسین ئایە کەسێکی وەک سەرۆکی پەرلەمان کە بەرزترین دەسەڵاتی وڵاتە دەکرێ لە خۆیەوە قسە بکات و بابەتیێکی ھەستیاری لەو جۆرەیە بێ زانیاری بوروژێنێ ؟؟ بێگومان نەخێر ... یا دەکرێ وەزیری دارایی و ئەو ژمارە زۆرەی پەرلەمانتاران بێ زانیاری قسە بکەن ؟؟ یا ھەموویان سەرقالی موزایەدەبن؟؟.\nئێستا ئەوەی کە ھەیە ھەموو گومانەکان بۆ ئەوە دەچن کە پاشەکەوتیش نەیەتەوە حەتمەن موچە دوا دەکەوێ و لەمەودوا موچە بێ کێشە نابێ ، ئەوەی ئەم بابەتەی بەتەواوی پشتراست کردۆتەوە قسەی بەرپرسانی حکومەت و پارتی خۆیان بون کە لە زاری سەرۆکی دیوانی ئەنجومەنی وەزیرانەوە ئاماژەی پێدراو رایگەیاند کە ./.٣٥ داھاتی ھەرێم کەمی کردوە ، بەم پێشھات و گۆرانکاریانەش بێ کە ھەیە دەردەکەوێ کە حکومەت توانای پێدانی موچەی نیە چونکە حکومەت دوچاری چەند قەیرانێکی لەناکاو بۆیەوە ، دابەزینی نرخی نەوت و کەمبونەوەی داھاتی ناوخۆ بە رێژەیەکی بەرچاو کە ھۆکارەکانیان ڤایرۆسی کۆرۆنایە ، حکومەتی گەیاندۆتە دوریانی مەترسیداری ئابوری . جیا لەمانەش تا ئێستا گەرەنتی پارەی بەغدا نیە کە لە ناردنی بەردەوام ئەبێ ، کە زیاتر لە نیوەی موچەی موچەخۆرانی پێ دابین ئەکرا ، بەتایبەتی کە بەغداش گیرۆرەی ھەمان قەیرانەکانی ھەرێمە .\nوروژاندنی خراپی دۆخی دارایی و ئەگەرێ دەستکاری کردنی موچە لە لایەن بەرپرسانەوە و دواتریش رەتکردنەوەی دەستکاری موچە لە کۆبونەوەی ئەنجومەنی وەزیران ، رەنگە جۆرێک لە پلانی حکومەت بێ و نیەتی زانینی کاردانەوەی خەلک و شەقام بێ ، بەجۆرێک بانەتەکەیان لە راگەیاندنەکانەوە وروژاند و نارەزایەتی زۆری خەلکی لێکەوتەوە و بەمەش حکومەت تێ گەیشت دەست بردن بۆ موچە ئاسان نیە . ھەربۆیە کۆبونەوەی ئەنجومەنی وەزیران کۆتای بە دەستکاری کردنی موچە ھێنا بەڵام بابەتەکەی دانەخست و بە کراوەیی مایەوە ، کە ئایا موچە لە ھەموو مانگێک جارێک لە کاتی خۆیدا ئەدرێ یا سەردەکێشێ بۆ (٤٥ )و (٥٠ )رۆژ . بەھەموو پێودانگێک موچە وەک مانگەکانی پێشو نابێ، گەر پاشەکەوتیش نەکرێ مانگانە لەکاتی خۆیدا نادرێ ، بەڵام بۆچونەکان بۆ ئەوەدەچن دۆخەکە کاتی بێت و لەگەل کۆتایی ھاتنی ڤایرۆسی کۆرۆنا ھەم نرخی نەوت بەرزبێتەوە و ھەمیش داھاتی ناوخۆ بێتەوە دەست. رەنگە ئەمە واقیعەکە بێت بەڵام جۆرێک لە بێ متمانەیی لە نێوان حکومەت و خەلکدا دروست بووە ، دەسەڵاتداران ھەر رێگەیەک بگرنەبەر جێگەی باوەری خەلک نین.


Ö:: کۆنگره‌یه‌کى رۆژنامه‌نووسى له هه‌ولێر بۆ رێزدار عه‌بدوڵڵا حه‌سه‌نزاده\nماڵپه‌ڕى "کوردستان‌و کورد"\nبه به‌شداریى نوێنه‌ران‌و په‌یامنێرانى زیاتر له 40 راگه‌یه‌نى گشتى (ته‌له‌ویزیۆن، رادیۆ، رۆژنامه‌و ماڵپه‌ڕى ئینتێرنێتى)، کاتژمێر 2ى دانیوه‌ڕۆى رۆژى چوارشه‌ممه 13ى دیسامبرى 2006 (22ى سه‌رماوه‌زى 1385)، کۆنگره‌یه‌کى رۆژنامه‌نووسى له هۆتێل هه‌ورامان، له شارى هه‌ولێر به‌ڕێوه چوو.\nله‌م کۆنگره رۆژنامه‌نووسىیه‌دا، ماموستا عه‌بدوڵڵا حه‌سه‌نزاده له لایه‌ن حیزبى دیموکراتى کوردستانه‌وه تیشکى خسته سه‌ر هۆیه‌کانى له‌تبوونى حیزبى دیموکرات‌و هێڵه گشتى‌یه‌کانى رێبازى ئه‌م حیزبه‌ى بۆ نوێنه‌رانى میدیاکان باس کرد.\nله درێژه‌ى کۆنگره رۆژنامه‌نووسى‌یه‌که‌دا به‌ڕێز حه‌سه‌نزاده وه‌ڵامى پرسیارى په‌یامنێرانى دایه‌وه. له‌م به‌شه‌ش دا به‌ڕێزیان روانگه‌و سیاسه‌ته‌کانى حیزبى دیموکراتى کوردستانى سه‌باره‌ت به زۆر مه‌سه‌له‌ى گرنگ روون کرده‌وه.\nپێوه‌ندى له‌گه‌ڵ هێزه سیاسى‌یه‌کانى کوردستان، روانین له سه‌ر راپۆرتى بێیکه‌ر، هامیلتون، جیاوازیى له‌تبوونى ئه‌مجاره‌ى حیزب له‌گه‌ڵ جیابوونه‌وه‌کانى پێشوو، به‌رنامه‌ى حیزب بۆ ژنان، لاوان‌و رووناکبیران، هاوکارى له چوارچێوه‌ى به‌ره‌یه‌کى کوردستانى دا، هه‌ڵوێست له به‌رامبه‌ر هه‌ڵبژاردنى شووراکان، رۆڵى هێزه سیاسى‌یه‌کان له کێشه‌ى نێوخۆى حیزب‌و کۆمه‌ڵێک پرسى دیکه، له‌م به‌شه‌ى کۆنگره رۆژنامه‌نووسى‌یه‌که‌دا که‌وتنه به‌رباس که به‌ڕێز حه‌سه‌نزاده بۆ میدیاکان روونى کردنه‌وه.\nئه‌م کۆنگره رۆژنامه‌نووسىیه تا کاتژمێر 4ى ئێواره‌ى خایاند. ماڵپه‌ڕى "کوردستان‌و کورد" به زوویى راپۆرتى په‌یامنێرى خۆى له‌م کۆنگره رۆژنامه‌نووسى‌یه، ده‌خاته به‌رچاوى خوێنه‌ران.


پێش ئەوەی تووشی سەکتەی دڵ بیت ئاگاداری نیشانەکانی بە\n2019-03-26 [01:49 AM]\nكۆمه‌ڵێك نیشانه هه‌یه كه كه ئاماژه‌ن بۆ ئه‌وه‌ی تووشی سه‌كته‌ی دڵ بوویت، بۆیه هه‌ر یه‌كێك له ئێمه پێویسته ئه‌م نیشانانه بناسێته‌وه تاكو به زووترین كات فریای خۆمان بكه‌وین و ژیانی خۆمان ڕزگار بكه‌ین.\nبه‌پێی زانیارییه‌كانی ماڵپه‌ڕی Stethnews ئەمانە كۆمه‌ڵێك له نیشانه‌كانن:\nئه‌و كه‌سانه‌ی سه‌كته‌ی دڵیان هه‌بووه ده‌ڵێن كه پێش ئه‌وه ئه‌م نیشانانه‌یان هه‌بووه:\nئه‌گه‌ر زۆر له‌پڕ تووشی هه‌ستێكی نیگه‌رانی بوویت، ئه‌وه ڕه‌نگه نیشانه‌یه‌كی هه‌ڕه‌شه‌دار بێت بۆ تووشبوون به سه‌كته‌ی دڵ.\nخێرا لێدانی ترپه‌ی دڵ:\nئه‌گه‌ر ترپه‌ی دڵ ناڕێك و زۆر خێرا بوو ئه‌وا ده‌توانێت ببێته نیشانه‌یه‌ك بۆ سه‌كته‌ی دڵ، ئه‌مه به‌تایبه‌تی ئه‌گه‌ر نیشانه‌ی تری له‌گه‌ڵدا بوو وه‌ك: هه‌ناسه كورتی، دڵ تێكه‌ڵهاتن، بێ هێزی .\nڕه‌نگه ته‌نانه‌ت ماسوولكه‌یه‌كیشت نه‌جووڵاندبێت به‌ڵام هه‌ست به هه‌ناسه‌بڕكێ بكه‌یت.\nنه‌خۆشی دڵ ترسناكه به‌ڵام ده‌توانیت ڕێگری لێبكه‌یت، هه‌وڵبده خواردنی ته‌ندرووست بخۆیت و به‌رده‌وام وه‌رزش بكه‌یت، واز له جگه‌ره كێشان بهێنه و خۆت به دوور بكه له سترێس، ڕه‌نگه پێویست بكات كه پشكنینیش ئه‌نجام بده‌یت بۆ دڵنیابوون له ته‌ندرووستیت.


هەواڵی / 23/1/2021 369 جار بینراوە\nئه‌و ژنانه‌ی ئه‌بێت ته‌ڵاق بدرێن...\nهاوسه‌رگیریتان كرد،لای مامۆستای ئاینی ماره بڕان و له دادگایش مه‌سه‌له‌كه ته‌واوبوو. ئێستا ئێوه ژن و مێردن.له ماڵه‌وه هه‌فته‌یه‌ك له ژیانتان تێپه‌ڕیوه. له هه‌ڵسوكه‌وتی، له ئه‌دای، له ڕێزگرتنی، له جووڵه‌كانی ڕه‌زامه‌ند نیت.\nچی بكه؟ ئایه ته‌ڵاقی به‌م....\nمه‌یه‌ڵه مناڵ بكه‌وێته نێوانتانه‌وه. ئه‌گه‌ر متمانه‌ته له نێوانتان نیه،كه‌مێك ئیره‌یی،یان دڵپیسی كێشه‌ی نیه.به‌ڵام كاتێك متمانه له نێوانتان نه‌ما. درۆ ئه‌بارێت وه‌ك گه‌ڵای داری پایز،به ژنه‌كه‌ت ئه‌ڵێی هه‌ست ئه‌كه‌م دڵخۆش نیت له‌گه‌ڵم،به‌ڵام ئه‌و ئه‌ڵێ جارێ سه‌ره‌تامه.ئه‌مه ڕاسته،به‌ڵام نه‌بوونی متمانه له نێوانتان گه‌وره‌ترین ده‌رده‌سه‌رییه بۆ ئێوه. نه‌بوونی متمانه واته گرێی هاوسه‌رگیرییه‌كه‌تان نه‌به‌ستراوه.\nـ هه‌ست ئه‌كه‌ی له هه‌ندێك قسه‌كردنی سه‌رده‌می ده‌ستگیرانداری گومانت هه‌یه.وا ده‌رنه‌چوو. فه‌یسبووكه‌كه‌ی گۆڕاوه. ته‌له‌فوونه‌كه‌ی نه‌ماوه.دۆش داده‌مێنێ و به چیچكانه‌وه دائه‌نیشێ،ئه‌مانه كێشه نین، كێشه ئه‌وه‌یه متمانه له نێوانتان نه‌بێت.\nـ له‌وانه‌یه ژنه‌كه‌ت نه‌خۆشیه‌یه‌كی ده‌روونی قورس و كێشه‌یه‌كی جه‌سته‌یی هه‌بێت،به‌ڵام له تۆی شاردۆته‌وه.ئه‌ڵێ، سیحرم لێكراوه. تۆ ئیتر هه‌ستی پێئه‌كه‌ی. گازنده‌ی ئه‌وه ده‌كه‌ی كه بۆچی پێی نه‌وتووی. ڕه‌نگه تۆ هاوكاریت كردایه. به‌ڵام دیسان كێشه‌كه نه‌بوونی متمانه‌یه.\nـ ماوه‌یه‌كی زۆر پێكه‌وه‌ن حه‌زی له ماڵداری نیه.یه‌ك مانگ ته‌باخ له ماڵی ئێوه داناگیرسێ. زۆرجار باسی ئازادی شه‌خسی ئه‌كا. هێشتا وه‌ك سه‌رده‌می كچێنی په‌یوه‌ندی له‌گه‌ڵ زرته بۆزه‌كانی هاوڕێی هه‌یه.\nـ ئه‌و ژنه‌ی به مێرده‌كه‌ی وت، ئازاد به چی ئه‌كه‌ی بیكه. من ڕێگه ناگرم له‌وه‌ی كێ هاوڕێته و له‌گه‌ڵ كێ په‌یوه‌ندی ئه‌كه‌ی، ئه‌و ژنه‌ی وتی: حه‌ز ناكه‌م زه‌واجی نێوان من و تۆ ئازادی له تۆ بسه‌نێته‌وه. ئه‌توانی له كوڕێنی چیت كردووه. بیكه‌ی. ئه‌مه ئاماژه‌یه بۆ ئه‌وه‌ی ده‌رگای ئازادی بۆ ئه‌و بكه‌یته‌وه...


پێگەی بەهێزی هەرێمی كوردستان و دایالۆگی مەنامە - رێبوار حه‌مه‌لاو شوانی\nجارێكی دیكە كۆربەندی " دایالۆگی مەنامە" لە پایتەختی بەحرین ، بە شێوەیەكی فەرمی هەرێمی كوردستان وەك قەوارەیەكی متمانە پێكراو كە سەنگ و شوێنی لە بەرقراكردنی ئاسایش و ئاڕامی هەیە لە ناوچەكە و لەلایەن وڵاتانی هەرێمایەتیی ، كەنداو و نێودەوڵەتیی جێگەی بایەخ و ژماریەكی دیارە بانگهێشت كراوە و كەتێیدا شاندێك بە سەرۆكایەتیی رێزدار مەسروور بارزانیی سەرۆكی حكومەتی كوردستان و چەند وەزێر وراوێژكارێك بەشدارن ، ئەمەش خۆی لە خۆیدا ، سەركەوتنێكی دیكەیەی ئەو سیاسەت و دیپلۆماسییەت و شێوازی مامەڵەكردنەیەتی لەگەڵ رووداو پێشهاتەكانی ناوچەكە ، پارێزگاریكردنی لەو ئاشتی و سەقامگیرییەی هەرێمی كوردستان و ئینجا پێكەوە ژیانە بە بەراوەرد لەگەڵ زۆرێك لە وڵاتانی ناوچەكەو بەتایبەت عێراق ، رۆژ بەرۆژ كوردستان وەك قەوارەیەكی متمانە پێكراو و پر بایەخ دەبێتە جێگەی سەرنج وڵاتانی ناوچەكەو جیهانی\nلەلایەكی دیكەوە ، رێزدار مەسرور بارزانی چ وەك سەرۆكی حكومەتی هەرێم و خاوەن كەسایەتی و قورسایی و پێگەی سیاسی و دەوڵەتداری خۆی هەیە، لەلایەن سەركردەكانی ناوچەكەو عێراق و كۆمەڵگەی نێودەوڵەتی جێگەی رێز و گرنگی بووە، هەمیشە ڕاو بۆچوونەكانی بەهەند وەردەگیراوە ، هەروەها مەسروور بارزانی لە رێگەی پەیوەندییە سیاسی و دیپلۆماسییە دەرەکییەکانی لەگەڵ بەرپرسانی ئەمه‌ریکی و ئەوروپی و ناوچەكە خستبووە خزمەت سەرخستنی دۆزی رەوایی گەل و نیشتیمانەكەی هەمیشە لە پەیوەندییەکان و دیدارەکانی لەگەڵ ئەو لایەنانە پێداگری لە پاراستنی مافە دەستوورییەكان و شایستە گەلەکەی و پارێزگاریكردن لە قەوارەی هەرێمی كوردستان .\nكاتێك هەڵوەستە لە سەر كارو هەنگاوەكانی دەكەین رێزدار مەسروور بارزانی لەو بوارەدا زۆر بە بڕوا و متمانەیە، هەم بڕوای بەخۆیەتی و هەم بڕواشی بەو دۆزە هەیە كە نوێنەرایەتی دەكات و ئەرك و بەرپرسیاریەتی هەڵگرتووە ، دەبینین لە هەموو ئەو ئاستانەی كە ئیشی تێدا كردوون، چ لە رابردوو، وەك پێشمەرگایەتی و ئینجا سەركردەیەكی سیاسی لە گۆڕەپانی كوردستان و چ سەردەمەی كە ڕاوێژكاری ئەنجوومەنی ئاسایشی هەرێمی كوردستان بوو، لە دیدار و چاوپێكەوتنەكانی لەگەڵ بەرپرسانی وڵاتان، یان لەو دوو ساڵەی سەرۆكایەتیی حكوومەتی هەرێمی كوردستان دەكات، لە سەردانەكانیدا بۆ دەرەوە، پێشوازیكردنی لە ئاستی سەرۆكی وڵاتان و بەرگریكردن لە دۆزی هەرێمی كوردستان، لەو میوانانەی دێنە هەرێمی كوردستانیش بە هەمان شێوە دەبینین ئەو خەسڵەتە زۆر بە ڕوونی رەنگی داوەتەوە، ئەو تۆڕە پەیوەندییە فراوانە نێودەوڵەتییەی كە بەڕێزیان هەیەتی، بەردەوامە و كاریگەریی راستەوخۆی لەسەر پشتگیریكردنی هەرێمی كوردستان و حكوومەتی هەرێمی كوردستان هەیە.لە ئاستی پەیوەندییەكانی نێوان هەرێمی كوردستان و بەغدا و هەروەها پەیوەندیی هەرێمی كوردستان و وڵاتانی دەوروبەر و وڵاتانی دیكە بە هەمان شێوە، بە میكانیزم و شێوازێكی هاوسەنگ و گونجاو درێژەی پێداوە.\nئەگەر هەڵوەستەش لە سەر بەرنامە و كاری رێزدار مەسروور بارزانیی و كابینەی حكوومەتی هەرێمی كوردستاندا زۆر بە ڕوونی بەدیاركەوتوون و ڕەنگیان داوەتەوە، سەروەری و شكۆمەندیی خاك و پیرۆزی یەكپارچەیی خاكی هەرێمی كوردستان، لە خاڵە گرنگەكانی كاك مەسروور بارزانین بۆ دەوڵەتداری و حوكمڕانی و بەڕێوەبردنی كاروبارەكانی حكوومەتی هەرێمی كوردستان. كە خۆی لە خۆیدا ، ئەو سیاسەت و دیپلۆماسییەت و ئیدارە دانە ، متمانەیەكی بەهێزو پتەویی لە دیدی وڵاتانی ناوچەكە و نێودەوڵەتیی بەرامبەر بەر هەرێمی كوردستان لە ناوچەیەكی پر كێشە و ئاڵۆزدا دروستكردووە و بەوەی كە هەرێمی كوردستان وسەركردایەتییەكەی هەمیشە فاكتەری ئاشتی و سەقامگیری و پێشكەوتن و گەشەسەندننن نەك شەڕو مڵمڵانێی..


قسە گەر عیقدی گەوهەر بێ، غەرەض دەیكا بە خەرموهرە\nچ تەئسیرێ لە وەعضتدایە ، واعض وا پڕ ئەغراضی\nئەمڕۆ برادەرێكم وتارێكی بۆ ناردم ویستی رای من بزانێ، ناونیشانی وتارەكە ئەمە بوو(دیوه راسته‌قینه‌كه‌ی شه‌ڕی خواكوڕك) ئیتر سەرنجی راكێشام بزانم ئاخۆئەم برادەرە دیوە راستەقینەكەی چۆن دۆزیوەتەوە، بەتایبەت هەر لەدوای ناونیشانی یەكەمی، نووسیبووی (ئه‌وه‌ی كه له‌شه‌ڕی خواكوڕكدا دیزه به‌ده‌رخۆنه كراوه). ئەم برادەرەش بۆیە بۆی ناردبووم چونكە دەیزانی من لەیەكەم تەقەی شەڕی خواكورك تا دوا تەقە لەناو ئەو شەڕە سەختەدا بووم...\nسەرەتا دەمەوێ بڵێم، هەر كەسێك رێزی لە نووسینەكەی خۆی نەگرت، رێك رێز لە خۆی ناگرێ، چونكە نووسینی كەسەكان، رەنگدانەوەی كەسایەتی كەسەكانە، بەداخەوە، ئەوەی من بە گشتی تێبینیم كردووە، زۆربەی هەرە زۆری وتار نووس و بنووسەكانی ئەم هەرێمە، لەخەمی ئەوەدا نین رێز لە نووسینەكانیان بگرن، كە هاوكات دەبێتە رێزنەگرتن لە خۆیان، ئەمەش پەیوەندی بە ئاستی نزمی وشیاری كەسەكانە ،وای لێكردوون هەڵپە بۆ هەموو شتێك بكەن، جا واش لە خوێنەر دەگەیەنن، كە هەنگوینیان لەناو داری كلۆردا دۆزیوەتەوە.\nمن حەزم لە وەڵام و وەڵامكاری نییە، بەڵام كاتێ ئەو وتارە سەقەتەم خوێندەوە، كەسێكی بە حساب ئەكادیمی و بەردەوامیش رەخنە دەگرێ، نووسیویەتی، حەزم نەكرد بە بێدەنگی تێپەڕێ، چونكە كەسێك رەخنەگر بێت، نابێت بە رق و كینەوە راستییەكان بشێوێنێ، ئێ ناشبێ دیوە راستەقینەكەی شەڕی خواكورك ئاوا بە شێواوی و ئەتككراوی بنووسێتەوە... ئاخر بۆیە نووسین و فكر لەم هەرێمە بەهایەكی نەماوە، هەر چی دەستی قەڵەم دەگرێ، شەلم كوێرم هیچ نابوێرم ، بەرنامەی دوورو نزیكیەتی. سەیركەن ئەم برادەرەش چۆن راستییەكانی شێواندووە، ئێستا بە وردی هەندێكیان دەستنیشاندەكەم، بەو هیوایەی سوودی لێ وەربگرێت و ، جارێكی دیكە هەر لە خۆیەوە شت فڕێ نەدات ، ئاخر نووسین هیزی مانەوەی خۆی هەیەو رەنگدانەوەی كەسایەتی نووسەرەكەیە.\nكاك كامەران مەنتك، بە حساب مێژووی چەواشەمان بۆ راست دەكاتەوەو!، هەوڵدەدا چیدی مێژوو لای هیچ هێزو لایەنێك نەشێوێنرێ!، كەچی وتارەكەی خۆی پڕە لە هەڵە، پڕە لە شێواندن، پڕە لە چەواشەكاری، پڕە لە رق و كینە. چونكە كاتێ ئەم وتارە دەخوێنیتەوە، ئەم هەموو رق و قین ە خۆیان زەقدەكەنەوەو ، دەبینی ناخی پڕە لە هەڵچوون، هەموو ئەوانەی ناخێكی شێواویشیان هەبووبێت، ناتوانن لە نووسینەكانیاندا، ئەو هەڵچوون و شێواوییە بشارنەوە، كاك كامەرانیش نەیشاردۆتەوە، كە چ رقێكی لە ناخدا پەنگیخواردووە.. بۆ نموونە كاكی مەنتك دەڵێت: (له راسیتدا شه‌ڕی خواكوڕك به‌شێك بوو له‌شه‌ڕی ئێراقی – ئێرانی و دوورو نزیك هیچ په‌یوه‌ندیه‌كی به بزووتنه‌وه‌ی رزگاریخوازی كورده‌وه نیه، هێزه كوردیه‌كان به وه‌كاله‌تی ئێران و به‌ناوی به‌رگریكردن له بوونی كورده‌وه ئه‌و شه‌ڕه‌یان كرد)ئەمە بە قسەی كاكی مەنتك بێت، راستیمان پێدەڵێت!، بەڵام راستییەكەی ئەوەیە بوختانێكی گەورەی بە بزووتنەوەی رزگاریخوازی نیشتمانییەوە كردووە، سەرچاوەی ئەم بوختانەشی لەوەوە سەرچاوەی گرتووە، ئەم برادەرە پێشمەرگایەتی نەكردووە، بۆیە لە دوای راپەڕینەوە، هەست بە كەم(نقص)ی و بچووكبوونەوەی خۆی دەكات، كەسیش نازانێ ئەم برادەرە لە نیوەی دووەمی ساڵانی هەشتاكان تا كاتی راپەڕینەكەی بەهاری ١٩٩١ لە كوێ دەژیا، چونكە هەموو ئەوانەی لەناو شار بوون، روونە یان ببوونە سەربازی حكومەتی فاشی بەغدا، یانیش ببوونە جاش و لە فەوجێك جاشایەتیان بەڕێدەكرد.. نەدەكرا لە شار بژی، كەچی نە سەرباز بووبی، نە جاش... ئیتر كاكی مەنتك خۆی دەزانێ پێش راپەڕین چۆن و لە كوێ ژیانی بردۆتە سەر!. ئەمەیان با بۆ خۆی بێت، بەڵام ئەوەی پێویستە رووی راستەقینەی شەڕی خواكورك نیشانبدەین، درۆیەكی گەورەیە، ئەگەر بڵێی شەڕی خواكورك بەشێك بوو لە شەڕی عێراق - ئێران، لەبەرچی؟ چونكە هێزی پێششمەرگەی كوردستان، هێرشی بۆسەر بارەگاو بنكەكانی بەعس نەبردبوو، بەڵكو رژێمی فاشی هێرشی بۆسەر سنوورەكان هێنابوو كە هێزی پێشمەرگەی تێدابوو...هێشتاكەش وەستان و كۆتاییهاتنی شەڕی عێراق – ئێران بە فەرمی راگەیەندرابوو، كاتێك شەڕی خواكورك دەستیپێكرد، سەدام بە نەتەوە یەكگرتووەكان و بە وڵاتانی زلهێزی گوتبوو، هێزی پێشمەرگەی كوردستان، بەشێكن لە سوپای ئێران، بۆیە هەموو هێزەكانی خۆی لە بەسراو فاو تا زاخۆ، هێنابووی بۆئەوەی كۆتایی بە هێزی بەرەنگاربوونەوەی پێشمەرگەی كوردستان بهێنێت. بە داخەوە، كاكی مەنتك رێك قسەی سەدام و بەعسییەكانمان پێدەڵێتەوە!!. بەڵام پێشمەرگەی كوردستان شەڕێكی سەخت و مێژوویی و بێوێنەی پێشكەش بە هەموو جیهان كردو ئەو قسەی سەدام و بەعسییەكانی بەدرۆ خستەوە، چونكە شەڕی خوا كورك چل و شەش(٤٦) رۆژی خایاند و كۆمەڵێك پێشمەرگەی قارەمانی پارتی دیموكراتی كوردستان كە ئەگەر بە هەڵەدا نەچووبم (٢٥)پێشمەرگە لەم شەڕەدا شەهید بوون و پێشمەرگەیەكی حزبی تودەی ئێرانیش كە لەگەڵ حزبی شیوعی بوون بەناوی (مام عەلی) بە گوللەی ئارپێچی شەهید كرا. ئەم برادەرە زۆر بە سەقەتی لەم شەڕە تێگەیشتووە!،ئاخر یەكێتی نیشتمانیش لە قەندیل بە هەمانشێوە لە شەڕێكی سەختی دەستەو یەخەدا بوو، كە ژمارەی شەهێدەكانی زیاتر بوون، ئێمە ئاگامان لێبوو، یەكێتیش لەناو شەڕێكی زۆر قورسدایەو رۆژانە شەهیدی هەیە. پارتی و یەكێتی هەر یەكەو لە قۆڵێكەوە، یەكێتی لە قەندیل بەتایبەت ئەو شوێنەی پێیدەوترێ(كونە كۆتر) پارتیش لە خواكورك(سێكوچكەی عێراق، ئێران، توركیا) شەڕێكی مێژوویی و یەكجار نموونەییان كرد، كە دەتوانم بڵێم رژێمی دیكتاتۆری بەعس بە سەدان ئەگەر نەڵێم هەزاران كەس لە جاش و جەیشی ناشەعبی و مغاویرو سەربازو ئەفسەریان لێ كوژراو، بەدیلگیراویشیان لێ هەبوو! پێم سەیرە كوردێك، بەهۆی پاڵنەری رقەكانی ناوەوەی وای لێبكات بڵێ ئەم شەڕە (به‌شێك بوو له‌شه‌ڕی ئێراقی – ئێرانی و دوورو نزیك هیچ په‌یوه‌ندیه‌كی به بزووتنه‌وه‌ی رزگاریخوازی كورده‌وه نیه، هێزه كوردیه‌كان به وه‌كاله‌تی ئێران و به‌ناوی به‌رگریكردن له بوونی كورده‌وه ئه‌و شه‌ڕه‌یان كرد) ئەمە تەنیا قسەی كۆنە بەعسی و خۆفرۆشەكانی كوردە، كە لە ژیانیان دۆڕاون.ئەگینا كوردێك خۆی بە نیشتمانی بزانێ، هەرگیز ئەمجۆرە ژەهری كینەیە ناڕێژێت.\nشەڕی عێراق – ئێران لە 8/8/1988 كۆتاییهات، بەڵام شەڕی سەختی هێزی پێشمەرگەی كوردستان لەم رۆژەدا لە دوو بەرەی شەڕی زۆر سەخت و لەیەك دوور بوون. شەڕی خواكوركیش لە له 28\_8\_1988 كۆتایی نەهات، وەك كاكی مەنتك وای نووسیوە، بەڵكو تا ٦/٩/١٩٨٨ بەردەوام بوو، خۆزگە كاكی مەنتك شەڕی دەستەو یەخەی (٥ لەسەر ٦ ی ئەیلول)ی دەبینی، كە رژێمی فاشی چ هێزێكی بۆسەر هێزی پێشمەرگە كۆ كردبۆوەو، هێزی پێشمەرگەش چەند بە ورەی پۆڵایینەوە درێژەیان بە خەباتی ئازایانە دەدا.. بەڵام ئەم برادەرە نەك لە نێو شەڕەكەدا نەبوو، بەڵكو بە سەدان كیلۆمەتر لێی دوور بوو، بۆیە نەیدەزانی ئێستاش نازانێ ئەم شەڕە چۆن دەگوزەرا، وا پێدەچێ هەر نەشیەوێ بزانێ چۆن دەگوزەرا. بە داخەوە.\nسەیر كە ئەم برادەرە چۆن تووشی وڕێنە بووەو مێژووی رووداوەكان چۆن تێكەڵ و پێكەڵ دەكات!، نووسیویەتی(دیاره، كه له‌شه‌ڕی ئێراق – ئێران هێزه‌كانی پارتی شان به‌شانی سوپای ئێران دژی سوپای ئێراق ده‌جه‌نگان، پێشكه‌وتن و چاوساغی كردنی پارتی بۆ سوپای ئێران ده‌رئه‌نجامی كاره‌سات ئامێزی له‌سه‌ر گه‌لی كورد لێكه‌وته‌وه، كه یه‌كێك له‌و ده‌ئه‌ر‌نجامانه به‌داخه‌وه ئه‌نفالكردنی بارزانیه‌كان بوو، هه‌رچه‌نده ئه‌و حیزبه سوودی له‌و ئه‌زموونه تاڵه وه‌رنه‌گرت و به‌رده‌وام بوو له چاوساغی و شه‌ڕكردن بۆ ئێران) خوێنەری بەڕێز شەڕی خواكورك پێنج ساڵ دوای ئەنفالكردنی بارزانییەكان هاتۆتە ئاراوە.ئاخر یەكێك مامۆستای زانكۆ بێت، چۆن ئاوا مێژوو دەنووسێتەوە.. لەبەر خۆت نا، هەر لەبەر خاتری بڕوانامەكەت.\nئینجا من خۆم لەناو تەواوی شەڕی خواكورك بووم لە یەكەم تەقە تا دوا تەقە ، بڕوا دەكەن، چاوم بە یەك سەربازو ئەفسەری ئێرانی نەكەوتووە، باشە كاكی مەنتك تۆ كە خۆت لەناو رووداوەكە نەبووی، چۆن نووسین لەسەر قسەی كەسانی تر هەڵدەچنی،كەسانێك كە نەیانویستووە ناویشیان بهێنی؟ ئەمە چ جۆرە سەرچاوەیەكە؟!. نەدەبوو، كەمێك وردتر بوویتایە؟ بۆچی وردتر نەبووی؟\nئینجا ئەم برادەرە نووسیویەتی(به‌رله‌هه‌موو شتێك ده‌بێت ئه‌و راستیه بزانین، كه شه‌ڕی خواكوڕك به ته‌نیا پارتی دیموكراتی كوردستان تیا به‌شداری نه‌كرد، بگره حزبه هاوپه‌یمانه‌كانیشی له حزبی شیوعی و سوسیالیست و ئاشی مه‌لابه‌ختیارو حزب الله كه‌ی ئه‌دهه‌م بارزانیش به‌شداریان تیا كرد، كه‌چی ئێستا پارتی به ته‌نیا باسی خۆی ده‌كات و زۆینه‌ی راستیه‌كانیش ده‌قرتێنێت! هیچ كه‌سێكیش له‌وانه‌ی به‌شداری ئه‌و شه‌ڕه‌یان كردووه‌و له رۆژگارێكدا خۆیان به شۆڕشگێرو قاره‌مان زانیوه تا ئێستا بوێری ئه‌وه‌یان نه‌بووه راستیه‌كان وه‌ك ئه‌وه‌ی هه‌یه باس بكه‌ن!). جارێ شەڕەكە تەنیا حزبی شیوعی لەگەڵدا بوو ئەوانیش ژمارەیان سنووردار بوو، چونكە ناوچەی خواكورك بارەگای مەكتەبی سیاسی و راگەیاندنی ناوەندی حزبی شیوعی لێبوو، هێزی پێشمەرگەی ئەوەندە لێ نەبوو،بۆیە بەشداریكردنەكەشیان زیاتر رەمزی بوو، ئەوانی تر ژمارەیان هەر زۆر زۆر كەمتریش بوو، بەڵكو شەڕەكە پارتی دیموكرات بوو دەیكرد.ئینجا ئەو كاكی مەنتكە هەر لە خۆیەوە، دەڵێت(هیچ كه‌سێكیش له‌وانه‌ی به‌شداری ئه‌و شه‌ڕه‌یان كردووه‌و له رۆژگارێكدا خۆیان به شۆڕشگێرو قاره‌مان زانیوه تا ئێستا بوێری ئه‌وه‌یان نه‌بووه راستیه‌كان وه‌ك ئه‌وه‌ی هه‌یه باس بكه‌ن) من نازانم ئەو برادەرە چۆن جەسارەتی ئەو جۆرە نووسینانە دەكات، كە ئاگای لە هیچ نییە.. من خۆم لە دوای راپەڕینەوە لە نەوەدەكان ، زۆر بە درێژی باسی وردەكارییەكانی ئەم شەڕەم كردووەو چەند برادەرێكی دیكەش لە ساڵرۆژی ئەم شەڕەدا، یادیان كردۆتەوەو لەسەریان نووسیوە. ئیتر نازانم مامۆستای زانكۆ چۆن قسە هەڵداوێ و بە دڵی خۆی رەمل لێدەدات..\nكاكی برا داگیركردنەوەی ئەو ناوچانە، لەبەر ئەوە بوو عێراق بڵێ هەموو شەڕ بە هێزی پێشمەرگەشەوە كۆتایی هات، ئەم ناوچانەش لە سەرەتای مانگی ئەیلول زۆر سارد دەبوو، ئەوكات شەوانی مانگی ئاب خووسی دەكرد، دەبوو كلاشینكۆفەكەمان لەگەڵ خۆمان بنوێنین و بیخەینە ژێر ئەو جلانەمان كە بەخۆمان دادەدا. چونكە تا بەیانی جلی سەرەوەمان سپی دەبوو،دەتگوت بەفرە باریوە. بە كورتی نە پێشمەرگەو نە هیچ كەس نەیدەتوانی لە مانگی ئەیلول بە دواوە لەسەر ئەو شاخانە بژی بەهۆی ساردی زۆرو بەفرو باران و كڕێوە، هەر بۆ زانیاری كاكی مەنتك رۆژی ٦ی ئەیلول كە رۆژی كشانەوەی هێزی پێشمەرگە بوو، ئەو رۆژە كەش و هەوا زۆر سارد بوو ، چونكە كڕێوە دەباری ، باو بۆڕان بوو.\nئینجا خوێنەری بەڕێز تۆ سەیری كە ئەم برادەرە چۆن وشەی ریز كردووە(یه‌كێك له‌و كه‌سانه‌ی چاوپێكه‌وتنم له‌گه‌ڵیدا كردووه‌و خۆی به‌شداری شه‌ڕه‌كه‌ی كردووه، كه نه‌یوست ناوی بهێنم) تا دەگاتە ئەوەی بڵێ(. هه‌ر ئه‌و به‌رپرسه باسی ئه‌وه‌ی كرد، كه به‌ڕێز (مسعود بارزانیش) زۆر له دووره‌وه، كه چه‌ند چیایه‌ك دوور بوو له‌به‌ره‌ی شه‌ڕه‌كه‌دا، وه‌كو ده‌ڵێن له دووره‌وه به دووربین سه‌یری شه‌ڕه‌كه‌ی ده‌كرد، كه‌چی ئێستا میدیاكانی پارتی به‌شێوه‌یه‌كی تر باسی ده‌كه‌ن و شێوازێكی ئه‌فسانه‌یی پێده‌به‌خشن ، شانازیه‌كان هه‌موو بۆخۆیان و سه‌ركرده‌كه‌یان ده‌گه‌ڕێننه‌وه، هه‌رچه‌نده ئه‌و شه‌ڕه به وه‌كاله‌ته هیچ شانازییه‌كی بۆ كورد تێدانیه!.)بە راستی شەرمە بۆ كەسێك بە حساب تۆژینەوەی ئەكادیمی هەبووبێت، بەڵام پشت بەوجۆرە سەرچاوانە ببەستێت، هەر بە جدی زۆر شەرم و شورەییە، ئینجا كاكی مەنتك بەڕێز مەسعود بارزانی لە خوا كورك بوو، تۆپەكانی رژێمی دیكتاتۆری زۆر لەو شوێنە تێدەپەڕین كە جەنابی سەرۆكی لێبوو، هێزی پێشمەرگەی كوردستانیش هەر لەو شوێنە بوون....\nدوا قسەم لە كاكی مەنتك و هەموو قین لە دڵەكان دەپرسم، باشە پێشمەرگە چی بكردایە، لە كاتێكدا قەندیل و خوا كورك كە دوو شوێنی سەر سنوورن، حكومەت هێرشی بۆ هێناون، نەك پێشمەرگە هێرشی بردبێتە سەریان، لە دۆخێكی وەهادا ئەی پێشمەرگە بەرەنگاری نەبێتەوە؟ چیبكات تەسلیمی ببێت؟ ئەم سەیرو سەمەرەیە كەس تێی ناگات، جگە لە كاكی مەنتك، كە نازانم وەڵامی چیییە... كورد دەمێكە وتوویەتی :\nشەڕ كراو كوژایەوە\nكەچەڵ بۆ دار دەخولایەوە\n11 گەوجاندنی فەیلەسوف و رۆشنبیر !!\n12 تاعونی ئینشیقاق\n13 هەنگاوێك بە ئاراستەیەكی دروست\n14 رێبین هەردی و عەلی باپیر !\n15 هەمیشە وەحشیگەری\n16 ئەمەل جەلال دەیەوێت چیمان بۆ بكات؟!\n17 لە پەراوێزی نامەكەی نەوشێروان مستەفادا؟\n18 مۆدێلی یاداشت نوسینەوە


گواستنەوەی چەکوچۆڵی قورسی سپای پاسدارانی ڕێژیم بۆ سنووری ئەرمەنستان و ئازەربایجان – کوردستان و کورد\nپاش بڵاو بوونەوەی هەواڵی کەوتنە خوارەوی چەندین فڕۆکەی بێ فڕوکەوان و هاویشتنی چەند مووشەک بۆ سنوورەکانی ئێران لە لایەن ئازەربایجان و ئەرمەنستانەوە، هەواڵدەرییەکانی سەر بە سپای پاسدارانی ڕێژیمی کۆماری ئیسلامیی ئێران ڕۆژی شەممە ٣ی خەزەڵوەری ٩٩ی هەتاوی، هەواڵی جێگیر کردنی چەکوچۆڵ وسەردانی فەرماندەیەکی باڵای سپای پاسدارانی بۆ ناوچە سنوورییەکان بڵاو کردەوە.\nبە پێی ڕاپۆرتی هەواڵدەری “تەسنیم” محەممەد پاکپوور، فەرماندەی هێزەکانی سپای پاسداران، کە سەردانی ناوچەی سنووری ئازەبایجان کە هاوسنوورە لە گەڵ ناوچەی شەڕی ئەرمەنستان وئازەربایجان “قەرەباغ” لە شاری سنووری”خودا ئافەرین”ی کردبوو، وتی: “ناردن و جێگیر کردنی هێزەکانمان لە سنوورەکان بۆ پاراستنی خاکی ئێرانە و ئەگەر هێرشەکانی ئازەربایجان و ئەرمەنستان بۆ سەر ناوچە سنوورییەکانی ئێمە بەردەوام بێت ئەوە ئێمەش وڵامی هێرشەکانیان دەدەینەوە”.\nپاکپوور دەڵێ: “سەرەڕای ئەوەیکە چەندین مووشەکی شەڕی قەرەباغ کەوتوونەتە نێو خاکی ئێران، بەڵام سنوورەکانی ئێمە پارێزراون و هێچ مەترسییەکیان لە سەر نییە.”\nلەم ڕاپۆرتەی هەواڵدەری “تەسنیم”دا هاتوە کە لە کاتی دەسپێکردنی شەڕ لە نێوان ئازەربایجان و ئەرمەنستان، چەندین فڕۆکەی بێ فڕۆکەوانی هەردوو وڵاتەکە لە سەر سنوورەکانی ئێمە کەوتونەتە خوارەوە و چەندین مووشەکیش بەر شاری”خودا ئافەرین” کەوتوون.\nپێشتریش لە ماوەی چەند ڕۆژی ڕابردوودا “سەعید خەتیب زادە” وتە بێژی وەزارەتی دەرەوەی ڕێژیمی ئێران ڕایگەیاند بوو کە دەبێ هەر دوو لایەنی شەڕەکە یاسا نێودەوڵەتییەکان ڕەچاو بکەن سەروەری خاکی ئێران بپارێزن.\nهەروەها سەعید خەتیب زادە بە زمانی هەڕەشەوە دەڵێ: “هەر جۆرە دەستدرێژییەک بۆ سەر خاکی ئێران تەنانەت ئەگەر بە ئەنقەستیش نەبێ لە لایەن کۆماری ئیسلامیی ئێرانەوە وڵامێکی توندی پێدەدرێتەوە”.\nتاگی بابەت: فڕۆکەی بێ فڕوکەوانچەکوچۆڵکوردستان و کوردگواستنەوە


هه‌ولێر و به‌غدا دووشه‌ممه رێکده‌که‌ون له‌سه‌ر کردنه‌وه‌ى فرۆکه‌خانه‌کان و چه‌ندپرسێکى دیکه\nئه‌مڕۆ شه‌ممه 13ى کانوونى دووه‌مى 2018 ، به‌مه‌به‌ستى چاره‌سه‌رکردنى بابه‌تى ده‌روازه سنووریه‌کان و فڕۆکه‌خانه‌کان و به‌ڕێوه‌بردنى به‌نداوه‌کانى هه‌رێمى کوردستان ،هه‌ردوو وه‌زیرى ناوخۆى هه‌رێمى کوردستان و عێراق له به‌غدا کۆبوونه‌وه ،دوابه‌دواى کۆبونه‌وه‌که‌ش راگه‌یه‌نراوێک بڵاو کرایه‌وه که‌تیایدا هاتووه که‌رێکه‌وتون پێکه‌وه کۆنووسێکى گشتگیر به‌و چاره‌سه‌رانه‌ى که رێککه‌وتنى له‌سه‌ر ده‌کرێت، ئاماده‌بکه‌ن و، به‌رزکردنه‌وه‌ى ئه‌و کێشانه‌ى که پێویستى به بڕیارى حکومه‌تى فیدڕاڵى هه‌یه و پێویستن بۆ گێڕانه‌وه‌ى ئه‌و چالاکیانه‌ى که له ده‌روازه سنوورییه‌کان و فڕۆکه‌خانه‌کان و به‌نداوه‌کاندا ئه‌نجام ده‌درێت.\nئه‌مه‌ش ده‌قه‌که‌ی راگه‌ینراوه‌که‌یه:\nبه‌مه‌به‌ستى جێبه‌جێکردنى فه‌رمانى دیوانى سه‌رۆکایه‌تى ئه‌نجوومه‌نى وه‌زیران ژماره(137) ساڵى 2017 که به‌ڕێز سه‌رۆکى ئه‌نجوومه‌نى وه‌زیران دکتۆر حه‌یده‌ر عه‌بادى لێژنه‌یه‌کى باڵاى به‌و فه‌رمانه دروستکرد بۆ چاره‌سه‌رکردنى کێشه هونه‌رییه‌کان له‌گه‌ڵ هه‌رێمى کوردستان, تایبه‌ت به ده‌روازه سنوورییه‌کان, فڕۆکه‌خانه‌کان و به‌ڕێوه‌بردنى به‌نداوه‌کان, بۆ ئه‌و مه‌به‌سته سه‌ر له‌به‌یانى رۆژى شه‌ممه رێککه‌وتى 13-01-2018، شاندێکى حکومه‌تى هه‌رێمى کوردستان به‌سه‌رۆکایه‌تى به‌ڕێز که‌ریم شنگالی، وه‌زیرى ناوخۆى هه‌رێم سه‌ردانى به‌غداى کرد.\nبه‌ڕێز وه‌زیرى ناوخۆى عێراق قاسم ئه‌لئه‌عره‌جى له‌که‌شێکى دۆستانه‌دا سه‌رپه‌رشتى کۆبوونه‌وه‌یه‌کى گرنگى کرد، له‌نێوان شاندى هه‌رێم و لێژنه‌ى باڵا به‌سه‌رۆکایه‌تى ئه‌میندارى گشتى ئه‌نجوومه‌نى وه‌زیران، له‌سه‌ره‌تاى کۆبوونه‌وه‌که‌دا به‌ڕێز وه‌زیرى ناوخۆ جه‌ختى له‌سه‌ر گرنگى به‌ستنى ئه‌م جۆره کۆبوونه‌وانه کرده‌وه و به‌خێرهاتنى شاندى هه‌رێمى کوردستانى کرد و سڵاوى سه‌رۆکایه‌تى ئه‌نجوومه‌نى وه‌زیرانى به‌شاندى هه‌رێم راگه‌یاند، له‌گه‌ڵ دووباره‌کردنه‌وه‌ى گرنگى تاوتوێکردنى ئه‌و کێشانه که له‌بوارى ده‌روازه سنوورییه‌کان، گومرگ، فڕۆکه‌خانه‌کان و به‌ڕێوه‌بردنى به‌نداوه‌کاندا له‌سه‌ر بنه‌ماى پابه‌ندبوون به ده‌ستوور و یاسا فیدڕالییه‌کان.\nهه‌روه‌ها پێداگرتنى به‌ڕێز سه‌رۆکى ئه‌نجوومه‌نى وه‌زیران له‌سه‌ر چاره‌سه‌رکردنى ئه‌و دۆسیانه و گێڕانه‌وه‌ى چالاکییه‌کان بۆ ئه‌و داموده‌زگا و دامه‌زراوانه.\nلاى خۆیه‌وه به‌ڕێز که‌ریم شنگالى سوپاس و پێزانینى خۆى پێڕاگه‌یاندن، بۆ ئه‌و ده‌ستپێِشخه‌رییه‌ى سه‌رۆکى ئه‌نجوومه‌نى وه‌زیران سه‌باره‌ت به چارسه‌ره‌کردنى ئه‌و دۆسیه هه‌ڵپه‌سێردراوانه، به‌و شێوه‌ى که خزمه‌تى ته‌واوى عێراق بکات و چاره‌سه‌رى ئه‌و کێشانه بکات که له هه‌رێمى کوردستان روویانداوه.\nله‌میانه‌ى گفتوگۆکاندا نوێنه‌رانى وه‌زاره‌تى ناوخۆ، ده‌سه‌ڵاتى فڕۆکه‌وانى شارستانی، ده‌سته‌ى ده‌روازه سنوورییه‌کان، به‌ڕێوه‌به‌رایه‌تى به‌نداوه‌کان، ده‌زگاى هه‌واڵگرى، ته‌واوى تێبینیه سه‌ره‌کى و بنه‌ڕه‌تییه‌کانى تایبه‌ت به رێکخستنى په‌یوه‌ندى نێوان حکومه‌تى فیدڕاڵ و هه‌رێمى کوردستانیان خسته‌ڕوو و، گفتوگۆیه‌کى تێروته‌سه‌ل و راشکاوانه‌ى له‌گه‌ڵ ئه‌ندامانى شاندى حکومه‌تى هه‌رێم سه‌باره‌ت به‌و بابه‌تانه‌ى ئه‌ندامانى لێژنه‌ى باڵاى خستبوویانه‌ڕوو، ئه‌نجامدا.\nله‌کۆتایى کۆبوونه‌وه‌که‌دا هه‌ردوولا له‌سه‌ر رێکخستنى کۆبوونه‌وه‌ى دوو قۆڵى له‌به‌ر رۆشنایى ئه‌و خاڵانه‌ى له‌سه‌رى کۆک بوون له‌کۆبوونه‌وه‌ى ئاماژه بۆکراودا له رۆژى دووشه‌ممه 15-01-2018 له هه‌ولێر، رێککه‌وتن، تا پێکه‌وه کۆنووسێکى گشتگیر به‌و چاره‌سه‌رانه‌ى که رێککه‌وتنى له‌سه‌ر ده‌کرێت، ئاماده‌بکه‌ن و، به‌رزکردنه‌وه‌ى ئه‌و کێشانه‌ى که پێویستى به بڕیارى حکومه‌تى فیدڕاڵى هه‌یه و پێویستن بۆ گێڕانه‌وه‌ى ئه‌و چالاکیانه‌ى که له ده‌روازه سنوورییه‌کان و فڕۆکه‌خانه‌کان و به‌نداوه‌کاندا ئه‌نجام ده‌درێت.\nمیوانی ماڵپەڕ : 189


سەرکردەیەکی لەشکری عێراق: فەلوجە بەتەواوەتی ئازاد کرا\nسەرکردەیەکی باڵای عێراقی ڕۆژی یەکشەممە ڕایگەیاند شارۆچکەی فەلوجە بە تەواوەتی ئازاد کرا لە دەستی چەکدارانی داعش، پاش ئۆپەراسیۆنێکی کە زیاتر لە مانگێکی خایاند.\nبەرپرسی هێزەکانی دژە تێرۆر ژەنەڕاڵ عەبدول وەهاب ئەلسەعدی بە ئاژانسی دەنگوباسی ئەسۆشیەیتدی ڕاگەیاند سەربازانی عێراقی چوونە نێو گەڕەکی ئەلجولان لە باکوری ڕۆژئاوای شارۆچکەکە کە دووا شوێن بوو لە ژێر دەستی چەکدارانی داعش مابوو.\nئەلسەعدی گوتی " ئەو ئۆپەراسیۆنەی کە کۆتایی مانگی پێنج دەستیپێکرد ئێستا تەواو بوو و شارۆچکەکە بە تەواوەتی ئازاد بووە." هاوکات گوتیشی لە ئێستادا هێزەکان دەست دەکەن بە پاککردنەوەی مینە چێندراوەکان لە سەر شەقامەکان و ناو باڵەخانەکان.\nئەم ڕاگەیاندنەش زیاتر لە هەفتەیەک پاش ئەوەیە کە سەرۆک وەزیری عێراق حەیدەر ئەلعەبادی سەرکەوتونی لە فەلوجە ڕاگەیاند پاش ئەوەی هێزەکان دەستیان گرتەوە بەسەر باڵەخانە دامەودەزگا حکومیەکان لە ناو شارۆچکەکە.\nلە مانگی 1 ی ساڵی 2014 وە داعش دەستی بەسەر شارۆچکەی فەلوجەدا گرت.\nئۆپەراسیۆنی ئازاد کردنی فەلوجە بوو بەهۆی ئاوارە بوونی هەزاران خێزان و پڕ بوونی ئەو کەمپانەی کە لەلایەن حکومەت و ڕێکخراوە خێرخوازەکان بۆ ئاوارەکان بەڕێوە دەبرێت.


گفتوگۆی بۆپێشەوە لەگەڵ ئاسۆ کەمال، نووسەر هەڵسوراوی کۆمۆنیست سەبارەت بەخۆپیشاندانەکانی شارەکانی عێراق و ئایندەی سیاسی ئەو وڵاتە … – hkkurdistan\nHome 6 ئەرشیفی بابەتەکان 6 گفتوگۆی بۆپێشەوە لەگەڵ ئاسۆ کەمال، نووسەر هەڵسوراوی کۆمۆنیست سەبارەت بەخۆپیشاندانەکانی شارەکانی عێراق و ئایندەی سیاسی ئەو وڵاتە …\nگفتوگۆی بۆپێشەوە لەگەڵ ئاسۆ کەمال، نووسەر هەڵسوراوی کۆمۆنیست سەبارەت بەخۆپیشاندانەکانی شارەکانی عێراق و ئایندەی سیاسی ئەو وڵاتە …\nئاسۆ کەمال: خۆپیشاندانەکانی عێراق، بەشێک لەو تابلۆ جیهانیەیە کە وێنەکانی تری لە لوبنان و چیلی و فەرەنسا و ئێران و سودان و شوێنەکانی تر دەبینین کە تیایدا کرێکاران و خەڵکی کەم دەرامەت دژ بە سیستەمێکی جیهانی نیولیبرالی بورژوازی ڕاوەستاون…\nگفتوگۆی بۆپێشەوە لەگەڵ ئاسۆ کەمال، نووسەر هەڵسوراوی کۆمۆنیست سەبارەت بەخۆپیشاندانەکانی شارەکانی عێراق و ئایندەی سیاسی ئەو وڵاتە\nبۆپێشەوە: تادێت خۆپیشاندانەکانی شارەکانی عێراق بەرینتر دەبنەوە، ئایندەی ئەم خۆپیشاندان و نارەزایەتییە جەماوەریانە، چۆن دەبینن؟\nئاسۆکمال: ڕاپەڕینی ئۆکتۆبەر کاردانەوەیەکی شۆڕشگێڕانەیە بەرامبەر بە مافیاکانی نەوت و میلیشیاکانیان، کە لەم ١٦ ساڵەدا سەروەت و سامانێکی زۆریان بەناوی بەشی شیعەوە لەدەسەڵاتدا خواردوە و بەشی کرێکار و هەژاری کۆمەڵگەش بێکاری و نائەمنی و بێخانەولانەیی و بێ ئاو و کارەبایی بووە.\nئەم دۆخە بەرەنجامی نەخشەی نیولیبرالی بانکی جیهانی و کۆمپانیا نەوتیەکانی شەریکیان بووە و ئەم میلیشیا شیعانەش باشترین جێبەجێکاری ئەم پڕۆژەیە بوون لەبەرئەوەی سەرچاوەی دەسەڵات و دەوڵەمەندبونیانە. ئەمە بەشێک لەو تابلۆ جیهانیەیە کە وێنەکانی تری لە لوبنان و چیلی و فەرەنسا و ئێران و سودان و شوێنەکانی تر دەبینین کە تیایدا کرێکاران و خەڵکی کەم دەرامەت دژ بە سیستەمێکی جیهانی نیولیبرالی بورژوازی ڕاوەستاون، کە مانەوەی لەسەر هەژارترکردنی ٩٩٪ چینی کرێکار و هەژاری دنیایە لەپێناو خۆشگوزەرانی کەمایەتی ١٪.\nلە وڵاتانی وەک ڕۆژهەڵاتی ناوەڕاستدا ئەم ناڕەزایەتیانە لەگەڵ دەوڵەت و دەسەڵاتێکدا دەرگیرە کە نایانەوێ هیچ ریفۆرم یان چاکسازیەک لە چۆنیەتی دابینکردنی ژیان و گوزەرانی خەڵکی کرێکار و زەحمەتکێشدا بکەن، چونکە کەڵەکەی سەرمایە و قازانجی سەرمایە کەم دەکا. هەربۆیە ئەم حکومەتانە تابتوانن ئەم دۆخەی دەسەڵاتیان لەڕێگای سەرکوتەوە درێژەپێدەدەن.\nئەم ڕاپەڕینەی خەڵک لە عێراقدا ڕویەکی ڕادیکاڵی ئەوەیە کە خوازیاری گۆڕانکاری سیاسیە لە دەسەڵاتدا و بەتایبەت ڕوو بە حزبە ئیسلامیە شیعەکان و جمهوری ئیسلامی ئێرانە وەک هێزی باڵادەست. هەرچەند ڕۆشن نییە کە چ ئاڵوگۆڕێکی سیاسی دێتە ئاراوە، بەڵام وشیاریەکی سیاسی بەرامبەر بەم حزب و میلیشیا و مەرجەعە دینیانە خۆی هەڵگری دۆخێکی پێشکەوتوانەتر و ئازادانەترە لەچاو جەوی کۆنەپەرستانەی دینی ئێستادا.\nئێستا بەرەنگاری سەر شەقام ئەوە دەبڕێنێتەوە کە ئایا حکومەت ناچار بە پاشەکشە دەبێ یاخود نا؟ لەم بارەوە پێویست بە هەنگاوی ڕێکخراوانەتر و هاوئاهەنگترە بۆ بردنەوەی ئەم شەڕی سەرشەقامانە. ئەو هەنگاوانەی بۆ ڕاوەستانی هەموو دامودەزگاکان و بەتایبەت بەشی نەوت گرنگیەکی زۆری هەیە بۆ ناچارکردنی حکومەت بە دەست لەکارکێشانەوە و دابینکردنی خواستەکانی خەڵک. هەربۆیە هاوسەنگی هێز لەڕۆژانی داهاتودا ئەوە دەبڕێنێتەوە کە ئایندەی ئەم بزوتنەوەیە بەرەو کوێ دەچێ؟\nبۆپیشەوە: بەشێکی زۆر لە خوێندکاران و پاشان یەکێتی کریکارانی عیراق، و تەنانەت بەشیک لە کرێکارانی نەوتی بەسرەش هاتوونەتە مەیدان بۆ پشتیوانی لە خۆپیشاندانی شارەکانی عێراق، ئەوەش نیشانەی بەرەوپیشەوە چوونی ئاستی خۆپیشاندانەکانە، ئەم ئاڵوگۆرە چ کاریگەرییەکی لەسەر خۆپیشاندانەکان دەبێت؟\nئاسۆکمال: بێگومان کرێکاران و فەرمانبەرانی بەشی نەوت بڕبڕەپشتی ئەم خەباتەن بەپێی جێگەی گرنگیان لە ئابوری عێراقدا. بەداخەوە هێشتا کرێکارانی ئەو دەورە ناگێڕن کە پێویستە. توانای ڕێکخراوەیی و سیاسی ئەم بەشە لە کرێکاران هێشتا دیارنییە. یەکێتی کرێکارانی عێراق هێشتا دەوری سەرەکی لە خۆپیشاندانەکاندا نییە و هێزێک نییە کە هەموو خەڵکی خۆپیشاندەر بەدەوریدا کۆبێتەوە تا دژ بە حکومەت وەک هێزێکی سیاسی و ڕیکخراوەی جەماوەری ڕاوەستێ، بەوچەشنەی یەکێتیە کرێکاریەکانی تونس. ئەمە پیویستە جێگای گرنگی پێدانی هەڵسوراوانی کۆمۆنیست و کرێکاری بێ و بتوانن لەم دەورانە شۆڕشگێڕانەدا ئەم یەکێتی و بزوتنەوە کرێکاریە دروست بکەن تا دەوری سەرەکی بگێڕێ.\nبۆپیشەوە: ململانێی نێوان حزب و لایەنە سیاسییەکانی عیراق، چ کاریگەریەکی لەسەر خۆپیشاندانەکان و ئایندەی خۆپیشاندانەکان دەبێت؟\nئاسۆ کمال: هەندێ لایەن لەسەرەتاوە وەک حزبی کۆمۆنیستی کرێکاری عێراق بانگەوازی نادروستی خەڵکیان کرد کە مەچن و بەشداری ئەم خۆپیشاندانانە نەکەن. ئەمە زوو دەرکەوت کە ترسێکی نابەجێە و نیشانەی دووریە لە ئاستی ناڕەزایەتیەکانی خەڵک. بێگومان ئاستی خۆپیشاندان و وشیاری سیاسی خەڵک ڕاچڵەکینێکی گەورەبوو و لەسەر و چاوەڕوانیەکانەوە بوو. ئەم ڕوداوە بۆ لوبنانیش وابوو. هەربۆیە دەبێ بزانین کە ڕەگی ئەم خۆپیشاندانەی ئەمجارە لە هاندانی ئەم حزب و لایەنانەی دەسەڵاتەوە نییە و بەوانیش کۆنترۆڵ ناکرێ بە ئاسانی، بەڵام لە ململانێی سیاسی و کۆمەڵایەتیدا بزوتنەوەی جەماوەری سەرەڕای خواستی سەربەخۆی و خۆبەخۆیی خۆی دەکەوێتە ژێرکاریگەری ئەو هێزە سیاسی و کۆمەڵایەتیانەوە کە هەژمونی سیاسی و فکری و ڕێکخراوەییان هەیە. هێزی جەماوەری ناڕازی هێشتا لە حاڵەتی سەرەتای سەپاندنی دەنگی خۆیدایە، بەڵام توانای سیاسی و ڕیکخراوەیی بۆ خۆسەپاندن بەسەر دەسەڵاتدا پێویستی بە دروستبون و بەهێزکردنە.\nکاری خۆڕیخستنی خۆپیشاندەران و هاوپشتی نێوان هەموو خەلکی کرێکار و فەرمانبەر و گەنجان و ژنان و بێکاران کە لەبەغداد و هەموو شاروشارۆچکەکانی تر نیشانیان داوە بەردی بناغەی دروستکردنی بزوتنەوەیەکی سیاسی و جەماوەری نوێیە. ئەم خۆڕێکخستن و خۆبەڕیوەبەریەی کە لەمەیدانەکانی خۆپیشاندانەکان نیشانیان داوە دەتوانێ ببێتە نمونەی ئیدارەی خۆجێی و جێگای ئەو ئیدارە گەندەڵەی ئێستا بگرێتەوە. ئەمە پێویستە لە ئێستادا وەک کۆمیتە شۆڕشگێڕەکانی شار دەست بەکاربن. پەیوەندیەکی توندوتۆڵ و شەبەکەیەکی شورا و ئەنجومەنە شۆڕشگێڕیەکان لەهەموو شوێنەکان و بەناوی هەموو ئەو شار و شەقامانەوە دروست بکرێ و ئەمە وەک تاکە مەرجەعی خۆیان دامەزرێنن بەرامبەر بە حکومەت و دەوڵەتی بورژوازی عێراق.\nلێرەدا خاڵێک گرنگە کە دەبێ وەک کۆمۆنیستەکان کاری لەسەر بکەین، ئەویش ئەوەیە کە ئەم بزوتنەوە سیاسیە کرێکاری و جەماوەریە پێویستی بە یەکگرتوکردنی هەر ئێستای هەموو حزب و گروپ و ڕیکخراوە کرێکاری و کۆمۆنیستیەکانە.\nئەم شۆڕش و شەڕە چینایەتیە پێویستی بە یەکگرتوبونی تەواوی چینی کرێکار و هێزە شۆڕشگێڕیەکەیەتی، تاکو بتوانێ لەم شەڕی شەقامانەدا بتوانێ بەهێزی ملێونی خۆی بەرامبەر بە هێزی چەکدار و سەرکوتگەری حکومەت بەرگری بکا و سەنگەر و مەتاریسی شەقامەکانی دامەزرێنێ.\nکۆمۆنیستەکان و کرێکارانی شۆڕشگێڕ و گروپ و ڕێکخراوەکانیان دەبێ ئەو پرسیارە بکەن کە ڕۆڵی ڕابەرایەتی و شۆڕشگێڕانەی ئەوان لە کوێی ئەم شۆڕشە جەماوەریەداو وەستاوە؟\nهەرئێستا چاودێرە جیهانیەکانیش ئەوە دەبینن کە ئەم شۆڕشە لە کاتێکدا کە دەیەوێت دەسەڵاتی هاری سەرمایەداری لە عێراق بڕوخێنیت، بەڵام خۆی ئاسۆیەکی ڕۆشنی نییە بۆ شێوەی دەسەڵاتی داهاتوو چۆنێتی ریکخستنی، وە هێشتا خاوەنی ستراتیجیەکی درێژ خایەن نییە بۆ بە سەرکەوتن گەیاندنی ئەم شۆڕشەی. ئا لێرەدایە کە دەوری کۆمۆنیستەکان گرنگی تایبەتی خۆی هەیە و دەبێت بپرسن کە ئایا چۆن دەتوانن ئەم هێزە ملیۆنیەی چینەکەیان یەکگرتوو و ڕێکخراوبکەن و بەرەو سەرکەوتنی بەرن؟ ئەگەر ئەم بەشە ڕوناکبیر و پێشڕەوە کۆمۆنیستییە خۆی پەرژو بڵاوبێ و هێشتا لە قاوغی سێکتاریستی و گروپی خۆیدا بێ، چۆن جەماوەری کرێکاران متمانەیان پێ دەکەن و گوێدەگرن لە دروشم و بانگەوازی کۆمۆنیستیانەی ئەم بەشە وشیار و دەستپێشکەرە؟ بۆیە دەبێت هەرئێستا کۆتایی بەم بەش و بەشی و پەرتەوازەیی و دوور لەیەک کار کردن و پێشبڕکێی ڕیكخراوەکانیان بێنن.\nئەمڕۆ لە ڕاپەڕین و خۆپیشاندانەکانی عیراقدا پێیوستە هەمومان دەست بەرین بۆ نەریتی یەکگرتوکردنی ڕیزی کۆمۆنیست و کرێکاران و خەڵکی شۆڕشگێڕ و ڕیزێکی بەرین و بەهێز لەو گروپ و حزب و ڕێکخراوانە پێک بێت کە خوازیاری گەشەپێدانی بزوتنەوەی شۆڕشگێڕانەی ئێستای خەڵکی کرێکار و زەحمەتکێشێ عیراقن بەرەو سەپاندنی خواستەکان و دەسەڵاتی جەماوەری ڕاپەڕیو.\nشۆڕش نەک هەر کرێکاران، بەڵکو کۆمۆنیستەکانیش دەگۆڕێت. کۆمۆنیستەکان کاتێک دەتوانن چینی کرێکار و خەڵکی شۆڕشگێڕ یەکگرتوو بکەن کە خۆیان لە مەیدانی یەکگرتوبونی بزوتنەوەی سیاسی کرێکاراندا پێشڕەوی بکەن و سنورە سێکتاریستیەکانی خۆیان بگۆڕن بۆ سنوری بزوتنەوەیەکی سیاسی و چینایەتی کە زۆرینەی کرێکاران بگرێتە خۆی و ببنە هێزێکی سیاسی دژی دەسەڵاتی سەرمایەدارانی عێراق.\nبۆپێشەوە: ئێوە لەگەڵ ژمارەیەک نووسەر و رۆژنامەنووس و کەسایەتی سیاسی و هەڵسوراوی بزوتنەوە کۆمەڵایەتیەکان لە رێگای راگەیاندنێکەوە، کەمپەینی پشتیوانی خەڵکی کوردستان بۆ خۆپیشاندانەکانی عێراق دەربڕی، ئامانج لەو پشتیوانی و کەمپەینە چییە؟ وەدەتوانێت چ کاریگەریەکی لەسەر ئایندەی خۆپیشاندانەکان هەبێت؟\nئاسۆکمال: ئەمە پەیامی پشتیوانی ئێمە وەک کەسانی ئەنتەرناسیونالیست و بەشێک لە خەڵکی کرێکار و زەحمەتکێش کە هاوچارەنوسین لە عێراقدا. ئێمە خواستی باشترکردنی ژیانی کرێکاران و هەژارانی عێراق و شەڕی ئەوان دژی دەسەڵاتدارانی گەندەڵ و سەرکوتگەری عێراق بە خەباتی ئەنتەرناسیونالی هاوبەشی خۆمان دەزانین.\nدەسەڵاتدارانی کوردستان لەترسی ئەوەی جارێکی تر خەڵکی کوردستان لەدژیان ڕانەپەڕێ وانیشانی دەدەن کە ئەم گۆڕانکاریانەی عێراق بە قازانجی خەڵکی کورد نابێ. بەپێچەوانەوە ئێمە پێمان وایە خەباتی خەڵکی عێراق دژی گەندەڵی و سەرکوتی میلیشیایی، دژی بەرژەوەندی هەموو ئەو هێزە بورژوازیانەیە بە کورد و عەرەب و شیعە و سونەوە، کە چەندین ساڵە سەرجەم خەڵکی عێراق دەچەوسێننەوە. هەربۆیە سەرکەوتنی خەباتی خەڵکی کرێکار و زەحمەتکێشی عێراق پشتیوانیەک دەبێ بۆ سەرکەوتنی خەباتی خەڵکی ئازادیخوازی کوردستانیش بۆ ڕزگاربوون لەم دەسەڵاتە گەندەڵ و میلیشیاییەی کوردستان کە شەریکی دەسەڵاتدارانی گەندەڵ و سەرکوتگەری عێراقە.


كێشەی وەرگرتنی گەنمی ئەمساڵی جووتیارن – Knwe.org\nسەرەکی » ئابووری » كێشەی وەرگرتنی گەنمی ئەمساڵی جووتیارن\nراده‌ستی سایلۆی چه‌مچه‌ماڵی بكه‌ن\nكێشەی وەرگرتنی گەنمی ئەمساڵی جووتیارن\nسەرۆكی لیژنەی كشتوكاڵ لە ئەنجومەنی پارێزگای سلێمانی رایگدەگەیەنێت: خراپبوونی سایلۆی پیرەمەگرون گرفتی بۆ وەرگرتنی گەنمی ئەمساڵی جووتیاران دروست كردووە، بۆ چارەسەركردنی ئەو گرفتەش وەزارەتی بازرگانیی عیراق رەزامەندی لەسەر بەگەڕخستنی سایلۆیەكی تر داوە.\nكاسترۆ مەعروف سەرۆكی لیژنەی كشتوكاڵ لە ئەنجومەنی پارێزگای سلێمانی رایگەیاندوە: سایلۆی پیرەمەگروون گرفتی تەكنیكی ئامێرەكانی هەیە، بۆیە ناتوانێت ئەمساڵ گەنمی جووتیارانی سنووری سلێمانی وەربگرێت.\nسەرۆكی لیژنەی كشتوكاڵ لە ئەنجوومەنی پارێزگای سلێمانی روونیكردۆتەوە: بۆ چارەسەركردنی ئەو گرفتە، بەغدا رەزامەندی داوە لەسەر بەگەڕخستنی سایلۆی نوێی چەمچەماڵ بەوەش جووتیارانی سلێمانی‌و دەوروبەری‌و چەمچەماڵ دەتوانن گەنم رادەستی ئەو سایلۆیە بكەن.\nكاسترۆ مەعروف ئاشكرایكرد: نرخی وەرگرتنی ئەمساڵ بۆ هەر تۆنێكی پلە یەك، ٥٦٠ هەزار دینارە، پلە دووش 480 هەزار دینارەو پلە سێش 420 هەزار دینارە.\nباسی لەوەشكرد: كە ئەمساڵ بەغدا (2%)ی پارەی جووتیاران بە بیانووی دابینكردنی بنەتۆو دەگەڕێنێتەوە، بۆ ڕێگرتن لەگەڕانەوەی ئەو پارەیەش هەوڵەكانمان خستووەتەگەڕ.


Gobierno Regional del Kurdistán | وەزیری پێشمەرگە: فەرەنسا پاڵپشتی كردوین وبەڵێنی زیاتریشی پێداوین\nYou are here: Home / هەواڵ / وەزیری پێشمەرگە: فەرەنسا پاڵپشتی كردوین وبەڵێنی زیاتریشی پێداوین...\nوەزیری پێشمەرگە: فەرەنسا پاڵپشتی كردوین وبەڵێنی زیاتریشی پێداوین\n17 April, 2015 /0 Comments/in Frontpage Article, News /by Admin\nوەزیری پێشمەرگەی حكومەتی هەرێمی كوردستان ستایشی رۆڵی فەرەنسای كرد بۆ پاڵپشتیكردنی هێزی پێشمەرگە وسەردانی ئەم دواییەی شاندی وەزارەتەكەی بۆ فەرەنسا ودیداریان لەگەڵ سەرۆكی ئەم وڵاتە وكاربەدەستانی بەسەركەوتوو وبەرهەمدار وەسفكرد.\nمستەفا سەید قادر، وەزیری پێشمەرگە لە دیمانەیەكی تایبەت لەگەڵ ماڵپەڕی حكومەتی هەرێمی كوردستان، ئاماژەی بەوەدا كه پاڵپشتی ئەم وڵاتە بۆ هەرێمی كوردستان گرنگی خۆی هەیە له‌و كاته‌ی كە هێزی پێشمەرگە لەدژی هێزێكی تێرۆریستی نێودەوڵەتی دەجەنگێ كە هەڕەشە لەهەموو جیهان دەكات وبە ئه‌ركی هەموو وڵاتانی زانی پاڵپشتی پێشمەرگە بكەن.\nفەرەنسا بەڵێنی پشتیوانی زیاتری پێداوین\nوەزیری پێشمەرگە ئاماژەی بەوەدا كه شاندی وەزارەتەكەیان، كە لەسەر ئاستی وەزیر وبەرپرس وفەرماندە مەیدانیەكانی بەرەكانی شەڕ بوو، لەمیانەی دیدارەكانیدا توانی ڕونیەكی باش بە لایەنی فەرەنسی بدات لەبارەی هەلومەرجی شەڕ وبەرەكانی شەڕ وگوتی، فەرەنسا كە تا ئێستا بە چەك وتەقەمەنی وناردنی راوێژكاری سەربازی لەو شەڕەدا پشتیوانی پێشمەرگەی کردووە، بەڵێنی زیاتری پێداین وئێمەش داوای پاڵپشتی زیاترمان لێكردن، چونكە شەڕەكە قورسە وناهاوسەنگە وبەردەوامە.\nهاوكات ئەوەشی خستەڕوو كە بێرنارد هێنری لێڤی كە فەیلەسوف ونووسەرێکی بەناوبانگی فەرەنسایە دوای سەردانی بۆ هەرێمی كوردستان لە مانگی شوباتی رابردوو، پوختەیەکی لەبارەی بارودۆخی كوردستانەوە وگرنگی یارمەتیدانی زیاتری هێزی پێشمەرگە پێشكەشکرد بە سەرۆکی فەرەنسی، فرانسوا هۆلاند. ئەم دەستپێشخەرییە بوو بە بناغەیەك بۆ ئەو دیدارەی لە فەرەنسا لەگەڵ سەرۆک وبەرپرسانی باڵای سیاسی وسەربازیدا كرا.\nرۆڵی ئەڵمانیا ووڵاتانی تر\nمستەفا سەید قادر تیشكی خستە سەر ئەم راستییەی کە ئەڵمانیاش رۆڵی هەبوور لەیارمەتیدان وپاڵپشتیكردنی پێشمەرگە، بەتایبەتی بەپێدانی چەكی میلان كە رۆڵێكی زۆر گەورەی لە لەناوبردنی تیرۆریستان هەبوو، وە هەروەها بە مەشقپێكردنی پێشمەرگە وسەردانی وەزیری بەرگری وچەندین شاندی ئەم وڵاتە بۆ هەرێم. ئەمەش جگە لەبەشداریكردنی هەرێمی كوردستان لەكۆنفڕانسی باڵای ئاسایشی نێودەوڵەتی بەسەرۆكایەتی بەڕێز مسعود بارزانی، سەرۆكی هەرێمی كوردستان، کە لە میونیخ سازکرا. لەم بارەیەوە گوتی، بێگومان ئەڵمانیاش لەو بارودۆخەدا گرنگی خۆی هەیە وئەوانیش چەندینجار وەڵامی ئەرێنی داواكاریەكانی ئێمەیان داوە وپێشبینیش دەكەین ئەلمانیا ووڵاتانی دیكەش شاندی وەزارەتی پێشمەرگە داوەت بكەن وئەوانیش شاندی خۆیان بنێرن بۆ زیاتر پشتیوانیكردنی پێشمەرگە.\nنەوەد وپێنج لە سەدی خاكى ژێر دەستی داعش ئازادكراوە\nوەزیری پێشمەرگە ئاماژەی بەوەدا کە ئێستا زیاتر لە 95 لەسەدی ئەو خاكەی کوردستان کە لەژێردەستی داعشدا بووە كەوتۆتەوە ژێر دەستی پێشمەرگە ومەترسی داعش دوور كەوتۆتەوە. بەڵام ئەمەش واتای ئەوە نیە كە مەترسی ئەو تیرۆریستانە بەسەر هەرێمی كوردستاندا نەماوە.\nدەربارەی ئەرك وكاری وزارەت، بەتایبەتی لەو بارودۆخەی ئێستا كە هەرێمی كوردستان لەشەڕدایە بەرامبەر تیرۆریستانی داعش، وەزیری پێشمەرگە گوتی: هێزەكانی پێشمەرگە وئاسایشی ناوخۆ بەپۆلیس وئاسایشەوە وخەڵكی خۆبەخش وپێشمەرگەی خانەنشین وهەردوو یەكەی 70 و 80 هەموویان لەژێر یەك چەتر ویەك فەرماندەییدان كە فەرماندەی گشتی هێزە چەكدارەكان سەرپەرشتی دەكات كە ئەویش جەنابی سەرۆكی هەرێمە. بۆیە هەر هێزێك لەدەرەوەی ئەم چوارچێوەیەدا بێت، بەپێی سیاسەتی حكومەتی هەرێم وسیاسەتی گشتی هەرێمی كوردستان رێگەی پێنادرێت، جا لەهەر چ هێز ولایەنێك بێت.\nلەماوەی رابردوودا پلانێكمان هەبوو برایانی ئێزدی ومەسیحی وكاكەیی وتوركمان وشەبەكیش كە ویستیوویانە وەكو پێشمەرگە یان لەپاراستنی ناوچەكانیان بەشداری بكەن هەر لەچوارچێوەی ئێمەدا بووە ویەكەی تایبەتمان بۆ كردوون ولەلایەن ئێمەشەوە مەشقیان پێكراوە وپێداویستیشیان بۆ دابینكراوە ونێردراونەتە بەرەكانی شەڕ.دووپاتیشیكردەوە هەرێمی كوردستان پێویستی بەهیچ هێزێكی دیكە نیە.\nرێكخستنەوەی هێزەكانی پێشمەرگە\nرێكخستنەوەی هێزی پێشمەرگە كە خاڵێكی گرنگی نێو كارنامەی كابینەی هەشتەمی حكومەتی هەرێم بوو هەروەها یەكخستنی هەموو ئەو یەكە وهێزانەی ناوی پێشمەرگەیان هەڵگرتووە، وەك وەزیر ئاماژەی پێدا، كار وئەركێكی دیكەی گرنگی سەرشانی وەزارەتە بەوەی كە هێزی چەكداری كوردستان لەچوارچێوەی حزبی وسیاسی بێتە دەرەوە وببێتە هێزێكی حكومی ونیشتیمانی وهەر تاكێكی سەر بەو هێزە لەهەر چ حزب ولایەن ونەتەوە وئایینێك بێت بۆی هەبێت بگاتە بەرزترین ئاستی پلەبەندی سەربازی وهەر كار وئەركێك وەربگرێت بەپێی توانا ولێ وەشاوەیی لەسەر بنەمای هاوڵاتیبوون.\nبەپێی وتەی وەزیری پێشمەرگە، شەڕی داعش رێگر بوو لەوەی پرسی یەكخستنەوەی پێشمەرگە دوا بكەوێت، بەڵام هەنگاوی بچووكیش نراون وبەپێویستیشی زانی بەزووترین كات ئەم كارە بكرێت ولەو بارودۆخەدا یەكبوونی هێزێکی نیشتیمانی بەپێویستیەكی گرنگ زانی، بەتایبەتی بۆ بەرەنگاربوونەوەی مەترسیەكان وقۆستنەوەی دەرفەتی پاڵپشتی نێودەوڵەتی بەهەبوونی یەك گوتاری سیاسی نیشتیمانی بەوەلانانی هەموو جیاوازیە حزبی وئایینی ونەتەوەییەکان.\nمستەفا سەید قادر رەتیكردەوە “هیچ لایەنێكی سیاسی لەبەردەم یەكگرتنەوەی پێشمەرگە ورێكخستنی هێزەكانی راستەوخۆ رێگری نیشاندابێت یان تەگەرەی دروست کردبێت.” هەبوونی لێدوانی جیاجیای بە هەڵوێستی تاكە كەسی لەقەڵەمدا.\nلەبارەی بارودۆخی بەرەكانی شەڕیش وەزیری پێشمەرگە ئاماژەی بەوەدا كە رۆژانە داعش پەلاماری پێگە وسەنگەرەكانی پێشمەرگە دەدات وهێزەكانی پێشمەرگەش بەرپەرچیان دەدەنەوە ورێگریش لەپێشڕەوییەكانیان دەكەن. ئێستا پێشمەرگە باش شارەزای تاكتیکەكانی داعش بووە وهاوڵاتیانی هەرێمی كوردستانی لەوە دڵنیا كردەوە كە پێشمەرگە دەتوانێ پارێزگاری لەهەرێمی كوردستان بكات ونیشانیشیدا هەرجارە وگرفتێك لەشوێنێكدا رووی دابێت بەشێوەیەكی خێرا چارەسەر كراوە.\nوەزیری پێشمەرگە ئاشكرایكرد پلانی ئازادكردنەوەی شنگاڵ لەئارادا هەیە، بەڵام پلانەكە دواخراوە بۆ ئەو كاتەی كە بتواندرێ بەرگریی تەواو لەو خاكە ئازادكراوە بكرێت وخەڵكی ئەو ناوچانەش بگەڕێنەوە شوێنی خۆیان، دووپاتیشیكردەوە پرسی رزگاركردنی مووسڵیش كاریگەری بەسەرەوە هەیە كە گرنگی بۆ خودی هەرێمی كوردستانیش هەیە چونكە دەركردنی داعش لەمووسڵ دەبێتە مایەی سەقامگیری هەرێمی كوردستانیش وئەوەشی خستەڕوو كە گرتنەوەی مووسڵ بەتەنها بەپێشمەرگە ناكرێت.\nقوباد تاڵەبانی لەگەڵ شاندێكی پەرلەمانی ئەڵمانیا... سەرۆكی هەرێمی كوردستان و سەرۆكی ویلایەتە...


مەڵبەندێ چوارێ ئێکەتیی نیشتمانی: خۆپێشاندان مافەکێ ڕەوا و شەرعیێ خەلکێ کوردستانێ یە – پەڕە 2 – Knwe.org\nسەرەکی » مانشێت » مەڵبەندێ چوارێ ئێکەتیی نیشتمانی: خۆپێشاندان مافەکێ ڕەوا و شەرعیێ خەلکێ کوردستانێ یەپەڕە 2\nمەڵبەندێ چوارێ ئێکەتیی نیشتمانی: خۆپێشاندان مافەکێ ڕەوا و شەرعیێ خەلکێ کوردستانێ یە\nمەڵبەندێ چوارێ دهوک یێ (ی.ن.ک) ڕاگەهاندنەک دەربارێ خۆپێشاندانێن ماموستا و فەرمانبەر و چالاکڤانێن مەدەنی ل باژارێ دهوک بەڵاڤکر و تێدا داخوازکر ڕێز ل ماف و داخوازیێن خۆپێشاندەران بهێتەگرتن، و خۆپێشاندان ب مافەکێ ڕەوا و شەرعی دا زانین.\nدەقێ ڕاگەهاندنا ماڵبەندێ چوارێ ئێکەتیی نیشتمانیی کوردستان\nدیارە ڕەوشا ئابووری و داراییا ئالوز و نالەبار، کو دەرئەنجامێ بەڵاڤبوونا ڤایرۆسێ کوڕۆنا و داکەفتنا بهایێ نەفتێ لسەرانسەری جیهانێ پەیدابووی، بوارێ دارایێ هەرێما کوردستانێ و ژیان و ژیارا خەلکێ کوردستانێ ژی ئالۆزکر، و ماوێ پێنچ هەیڤا ژ ساڵا 2020 دەربازبوون و هەتا نوکە مووچێ هەیڤا ئێک نەهاتییە دابەشکرن، لەورا ژنەچاری خەلکێ کوردستانێ پەنا برییە بەر خۆپێشاندان و چالاکیێن مەدەنی، و ل پارێزگەها دهوک ژی ماموستا و فەرمانبەران بۆ بدەستڤە ئینانا مافێن خۆ یێن ئاسایی و ڕەۆا، ل ئێڤارییا ڕۆژا شەمبی ڕێکەفتی 16 گولانێ خۆپێشاندانەکا مەدەنیانە و ئاشتیانە سازکر، بەلێ مخابن ژلایێ هێزێن ئەمنی ڤە ڕێگری لێهاتەکرن و هژمارەکا ماموستا و فەرمانبەر و چالاکڤانان هاتنە دەستەسەرکرن.\nئەم وەکو مەڵبەندێ چوارێ ئێکەتیی نیشتمانیی کوردستان، ژ پێگەهێ باوەری بوون ب بنەمایێن دیموکراسیەتێ و ئازادیا خۆپێشاندان و ئازادییا ڕا دەربڕینێ، خۆپێشاندان و خڕڤەبوونا 16 گولانێ یا ماموستا و فەرمانبەرێن باژارێ دهوک ب ڕەوا و شەرعی دزانین، بمەرجەکی ژ چارچووڤێ مەدەنیانە و ئاشتیانە دەرنەکەڤیت.\nهەڤدەم داخوازێ ژ دەستهەڵاتا خۆجهییا پارێزگەها دهوک دکەین ل گورەی پڕنسیپێن دیموکراسی و مافی مروڤ سەرەدەریێ دگەل خۆپێشاندەران بهێتەکرن، و بزووترین دەم سەرجەم خۆپێشاندەر و چالاکڤان و ڕۆژنامەنڤیسێن ژلایێ هێزێن ئێمناهیێ ڤە هاتینە دەستەسەرکرن، بهێنە ئازادکرن.\nئومێدەوارین حکومەتا هەرێما کوردستانێ خو ل داخوازیێن خەلکی بکەتە خودان و چارەسەریەکا بلەز بۆ قەیرانا دارایی ببینیت و مووچێ سەرجەم فەرمانبەرێن هەرێما کوردستانێ دابین بکەت، و بەرنامە و پڕۆژێن گونجای داڕێژیت پێخەمەت کێمکرنا ڕێژەیا بێکاریێ و خۆشگوزەرانییا وەڵاتیان، کو شایستەی ژیانەکا باشترن.\nئێکەتیی نیشتمانیی کوردستان\nمەڵبەندێ چوارێ دهوک


ئه‌وانه ئه‌وپیاوانه بوون که‌ده‌وڵه‌تی ئیسلامییان بنیات نا – Denegkan\nئه‌وانه ئه‌وپیاوانه بوون که‌ده‌وڵه‌تی ئیسلامییان بنیات نا\nbyخاڵه\tJanuary 1, 2008\tگشتی\nنوسینی/ئوسامه ئه‌نوه‌ر عه‌کاشه\nئه‌وانه ئه‌و پیاوانه بوون که‌ده‌وڵه‌تی ئیسلامیان بنیات نا،ئیدی لاتان سه‌یر نه‌بێت سه‌رجه‌م لاپه‌ڕه‌کانی مێژومان خوێناوی بێت..فه‌رموون بابڕوانینه هه‌ندێک له‌وانه‌ی که‌داوێن پیسی و به‌دڕه‌ووشتی کرده‌و کۆششیان بووه‌و داوێن پیسیش له‌دامێنیان که‌وته خواره‌وه!؟\nله‌سه‌رده‌می نه‌فامی و ئیسلامیدا(جاهلي) عه‌ره‌ب به‌داوێن پیسی نێوو نێوبانگی هه‌بوو،هه‌ر وه‌ک ده‌گێڕنه‌وه ئه‌و هۆزه‌ی خواستی بوایه ببوایه به موسوڵمان له پێغه‌مه‌ریان(د.خ) ده‌پرسی که چاره‌سه‌رێک بۆ پیشه‌ی له‌شفرۆشی و کرده‌ی پیاوه‌کانیان بدۆزێته‌وه چونکه ئافره‌ته‌کانیان له‌ڕێی ئه‌و پیشه‌یه‌وه بژێوی ژیانی خێزانه‌کانیان دابین ده‌که‌ن.\nئه‌مه ڕێکه‌وتێکی مه‌ڵاس ده‌رو ناکاو نه‌بووه که‌ململانێ بکه‌ویته نێوان نه‌فامه‌کان و نیوان پارێزه‌رانی ئابڕوو مه‌ندێتیه‌وه که‌بریتی بوون له هۆزه عه‌ره‌به‌کانی به‌نی هاشم و مه‌خزوم و زه‌هره‌و چه‌ندین هۆزی تر،وه ئه‌وه‌ی له‌نیوان ئه‌م هۆزانه‌دا که به‌له‌شفرۆشی نێوزه‌ندیان هه‌بوو،وه‌ک هۆزی به‌نی عه‌بد شه‌مس و سلول و هذیل،پاشانیش ئه‌و ململانێ یه ته‌شه‌نه‌ی کردو ڕوو له‌به‌رده‌وام بووندا بوو تا ئه‌و ده‌مه‌ی سه‌رجه‌م هۆزه‌کانی عه‌ره‌ب موسوڵمانێتیان به‌گه‌ن(قبووڵ) کرد.\nوه‌هه‌روه‌ها ناچێته خانه‌ی ڕێکه‌وته‌وه که زووربه‌ی هه‌ره زۆری ئه‌و که‌سانه‌ی چوونه ژێر ڕکێفی ئه‌مه‌وێکانه‌وه که‌خاوه‌ن پێشینه‌ی له‌شفرۆشی و په‌یداکه‌رانی له‌شفرۆش بووبن،چونکه ئه‌م شێوه پیشانه ڕق و بوغزو کینه ده‌هێنیته ئاراوه له‌کن ئه‌و که‌سانه‌ی که خاوه‌نی داوێن پاکین،ئه‌مه سه‌ره‌ڕای ئه‌وه‌ی که‌ئابڕوو تکا ئیدی داوێن پاکیش له‌ده‌ست ئه‌چێت و ناپاکی و زۆرداری و تاوان و خه‌تا کاری و خراپه‌کاری له‌ژیاردا ده‌هێنیته ئاراوه،جا له‌م ڕوانگه‌یه‌وه بابڕوانین و بزانین که‌داوێن ناپاکی چی له‌دامێن که‌وتۆته‌خواره‌وه.\n1. (حه‌مامه)ی دایکی( ئه‌بو سوفیان) که‌هاوسه‌ری( حه‌ربی کوڕی ئومه‌یه‌ی کوڕی عه‌بد شه‌مسه‌و) نه‌نکی(معاویه)یه له‌شفرۆشێکی زرینگ ناوو بێ هاوتا بووه له‌سه‌رده‌می نه‌فامیدا(جاهلی).\n2.( زه‌رقاء)ی کچی وه‌هه‌ب،یه‌کیک بووه له‌و له‌ش فرۆشه به‌ناوبانگ و هه‌وه‌س بازو هه‌وادارانه‌ی ڕۆژانی سه‌رده‌می نه‌فامی،وه به زه‌رقا نێوو نێو بانگی به‌ربڵاو بوو،چونکه پێست ڕه‌شێکه‌ی هێنده له‌تێری(تۆخ)ی ئه‌ڕوانی پێسته‌که‌ی به‌ره‌و شینباوی بردبوو،له‌ته‌ک ئه‌وه‌شدا زۆر هه‌رزان به‌ها فرۆش بوو،وه‌چه‌که‌شی به وه‌چه‌ی به‌نو( ئه‌لزه‌رقاء) نێوو نێوبانگیان ده‌رکردبوو،ئه‌م( زه‌رقا)یه‌ش هاوسه‌ری ئه‌بی عاصی کوڕی ئومه‌یه بوو،دایکی ئه‌لحه‌که‌می کوڕی ئه‌بی عاص بوو،که پیغه‌مه‌ر(د.خ) شاربه‌ده‌ری شاری مه‌دینه‌ی کرد،باپیره‌شی مه‌روانی کوڕی حه‌که‌م بوو،به‌شێه‌وه‌یه‌کیش له‌سه‌ر زاران هاتوه ئه‌و ده‌مه‌ی مه‌روانی کوڕی حه‌که‌م ته‌ته‌رێک ده‌نێرێته کن ئیمام حسێن (س.ڵ) ئیمام حسێن پێی ده‌ڵێت له‌لایه‌ن ئه‌و زه‌رقایه‌وه هاتوویت که بانگه‌شه‌ی ئه‌وه ده‌کات که داهاته‌که‌ی هێنده‌ی داهاتی بازاڕی عوکازه.\n3. ئامینه‌ی کچی عه‌لقه‌مه‌ی کوڕی صه‌فوان دایکی مه‌روانی کوڕی حه‌که‌م نه‌نکی عه‌بدولمه‌لیکی کوڕی مه‌روان که‌به‌نهێنی کرده‌ی سێکسی له‌گه‌ڵ ئه‌بی سوفیانی کوری حارثی کوڕی کلده ده‌کردو ئاکامی ئه‌و کرده‌یه‌ش له‌دایک بوونی مه‌روانی لێدروست بوو،پاشان که‌مه‌روانیان برده لای پێغه‌مه‌ر(د.خ)،پێغه‌مه‌ر فه‌رمووی ئه‌و پیسی کوری پیسی حه‌رام زاده‌ی مه‌لعونی کوڕی مه‌لعونه‌م لێ دوورخه‌نه‌وه،پاشان ده‌رکه‌وت ئه‌وه‌ی که پێغه‌مه‌ر نه‌عله‌تی لێ بکات له‌ئاینده‌دا ده‌بێت به ئه‌میری مـــــوئمنییین.!!!!\n4. نابغه‌ی سه‌لمای کچی حه‌رمه‌له،به‌ئاشکرا له‌شفرۆشی ده‌کردو خاوه‌ن ده‌نگۆیه‌کی بێ هاوتا بوو،دایکی عه‌مرۆی کوڕی عاص کوڕی وائل بوو،که‌نیزه‌یه‌کی عه‌بدوڵای کوری جه‌دعان بوو،سه‌ربه‌ست وئازادی کردو ده‌ست به‌رداری بوو،له‌هه‌مان ڕۆژی ده‌ست به‌رداربونیا ئه‌بو له‌هه‌بی کوری عه‌بدولموته‌لیب و ئومه‌یه‌ی کوڕی خه‌له‌ف و هوشامی کوڕی ئه‌لموغیره‌ی مه‌خزومی و ئه‌بو سوفیانی کوڕی حه‌رب و ئه‌لعاسی کوری وائیلی ئه‌لسه‌همی گرتیانه خۆیان تا ئه‌و ده‌مه‌ی عه‌مرۆی له‌دامێن که‌وته خواره‌وه‌و ئه‌وانیش یه‌که یه‌که پاشه‌کشه‌یان لێ کردو وێڵیان کرد،نابغه‌ش کردی به نێوی ئه‌لعاصی کوڕی وائیله‌وه له‌به‌ر ئه‌وه‌ی بێ که‌موکوڕی بژێوی و باربووی ژیانی عه‌مرۆی گرتبووه ئه‌ستۆی خۆی.\n5. سومیه‌ی کچی ئه‌لمه‌عطه‌لی ئه‌لنه‌وبیه،ئه‌ویش به‌هه‌مان شێوه له‌شفرۆشی کرده‌و پیشه‌ی بوو،له‌بواره‌که‌یدا خاوه‌ن ده‌نگۆیه‌کی بێ هاوتای هه‌بوو،که‌نیزه‌یه‌کی حارثی کوڕی کلده بوو،هه‌ریه‌ک له‌وه‌چه‌کانیشی وه‌ک زیاد موڕه هه‌ڵگری نێوی هاوسه‌ره‌که‌ی عبێد کوڕی ئه‌بی سه‌رحی ئه‌لسه‌قه‌فی گه‌ڵگرتبوو،هه‌ندێک جار به‌نێوی زیادی کوڕی عوبه‌یدوه بانگیان ده‌کرد، هه‌ندێک جاریش به‌نێوی زیادی کوڕی سومه‌یه‌و هه‌ندێک جاریش به‌نێوی زیادی کوڕی باوکی(ابن ابیه)،تائه‌و ده‌مه‌ی معاویه په‌نای برد بۆ هه‌ندێک شایه‌ت حاڵ که گه‌واهی بده‌ن که ئه‌و ده‌مه‌ی،سومه‌یه به‌فه‌رمی له بن ڕکێفی عوبه‌یدی کوڕی ئه‌بی سه‌رحا بووه ئه‌بوسوفیان هه‌واداری سومه‌یه بووه‌و له‌ته‌کیا هه‌وه‌س بازی کردوه،پاش نۆ مانگیش منداڵێکی له‌دامێن که‌وتۆته خواره‌وه‌و ناویان نا زیاد.له‌ئاکامیشدا معاویه پلانه‌که‌ی نیشانی پێکاو گرتیه خۆی،نه‌ک له‌به‌ر خۆشه‌ویستی و چاکه‌و پیاوه‌تی بگره له‌به‌ر ئه‌وه‌ی که زیاد سه‌رپرشتیاری وڵاتی فارس و ئه‌هواز بوو تاوه‌کو دڵنه‌وایی باته‌وه.\nله‌شفرۆشی له‌به‌رده‌وام بوندایه بۆ هێنانه‌کایه‌ی پیاوانی پووت و سوک و سه‌لیم تاوه‌کو ببنه سه‌روه‌رو که‌ڵه‌گا به‌سه‌ر عه‌ره‌به‌وه.\n6. مه‌رجانه‌ی کچی نه‌واف که که‌نیزه‌ی عه‌بدولڕه‌حمانی کوڕی حه‌سانی کوری ثابت بوو،زۆر له‌خوین ڕیژان خۆیان ده‌گه‌یاندێ،یه‌کێک له‌و که‌سانه زیادی کوری باوکی(زیاد بن ابیه)،له‌کاتێکدا عه‌بدولره‌حمان مه‌رجانه‌ی فرۆشت که سکی به‌حه‌رام زاده پڕ بوو،که‌چی سکه‌که‌ی دوانه بوو،دوو کوێله‌ی له‌دامێن که‌وتنه خواره‌وه،عباد و عوبه‌یدوڵا که‌که‌س نازانێت کێ باوکیانه،زیاد گرتنیه ئه‌ستۆی خۆی،له‌پاشه‌ڕۆژدا له‌سه‌رده‌می حوکڕانی معاویه‌دا عباد بوو به فه‌رمانڕه‌وای(والی) سجستان، وه عوبه‌یدوڵای کوری زیاد بوو به‌فه‌رمانڕه‌وای به‌صره،ئه‌مه‌ش ئه‌وه ده‌گه‌ێێنیت و بۆ ئه‌و ڕاستیه‌مان کێش ده‌کات که نه‌ته‌وه‌ی عه‌ره‌ب که‌سی شه‌ره‌ف مه‌ندی شک نه‌بردووه‌و تیا نه‌بووه که‌له‌پله‌ی دامه‌زراوه‌ییدا دایبمه‌زرێنن جگه له حه‌رامزاده‌کان نه‌بێت،لێ ته‌یری گوول عاشق به‌داری ژه‌قنه‌بووته ده‌نا پیاوێک وه‌ک معاویه چۆن ئه‌توانێت پله‌وپایه ببخه‌شێته که‌سی خانه‌دان و ئه‌صڵ زاده.\nئه‌و کاته‌ی که عوبه‌یدوڵای کوڕی زیاد له‌فه‌رمانڕه‌وایه‌تی معاویه‌دا فه‌رمانڕه‌وای به‌صرا بوو،یه‌زید فه‌رمانڕه‌وایی کوفه‌ی پێ سپاردو هه‌ر له‌و ده‌مه‌دا که‌وته دژایه‌تی کردن و هه‌ڵگیرسانی شه‌ڕ دژ به ئیمام حسێنی(س.ل) نه‌وه‌ی پیغه‌مه‌ری نه‌ته‌وه(عه‌کاشه لێره‌دا مه‌به‌ستی له‌پێغه‌مه‌ری نه‌ته‌وه ئیمامی عه‌لیه/وه‌رگێڕ) تا کار گه‌یشته ئه‌وه‌ی ئیمامی حسێن به عوبه‌یدوڵای کوری زیاد بڵێت زۆڵی کوڕی زۆڵ.\nبه‌حه‌سه‌نی به‌صریان ووت:ئه‌ی باوکی سه‌عید(حسێن)ی کوڕی عه‌لی کوژرا،ئه‌ویش به‌کوڵ گریا،گریانێک تاچاوه‌کانی ووشک بوون و له‌بڕست که‌وت،پاشان ووتی(ئای که میلله‌تێکی ڕسواو په‌ژمرده‌و که‌ساس و داماوین کار گه‌یشتۆته ئه‌وه‌ی حه‌رامزاده‌و کوڕی سۆزانی کوڕی کچی پێغه‌مه‌ره‌که‌ی بکوژێت).\n7. (قطام) ی کچی (شحنه) ی ئه‌لتمیمیه،ئه‌ویش به‌هه‌مان شێوه ئافره‌تێکی هه‌وه‌س فرۆش و ئاره‌زوو فرۆش بوو به‌ئاشکرا له‌کوفه‌فه‌دا نێێوو ناوبانگی هه‌بوو،پیره‌ژنێکی برده‌ریشی هه‌بوو(برده‌ر=ئه‌وه‌ی پیاوی هه‌وه‌س باز بۆ ئافره‌تی هه‌وادار ساز ده‌کات/وه‌رگێڕ) به‌نێوی له‌بابه،ئیدی ئه‌م له‌بابه‌یه ئه‌وه‌ی خواستی بوایه ده‌یبرده خزمه‌تی قطام،باوکی له‌بابه (شه‌حنه) ی کوری عوده‌ی بوو، براکه‌شی نێوی(حه‌نظه‌له) ی کوڕی شه‌حنه بوو هه‌ردوکیان سه‌ر به لاده‌ره‌کان=ده‌ره‌کێکان=هه‌ڵگه‌ڕاوه‌کان=خوارج) بوون و له شه‌ڕی نه‌هره‌وانا کوژران،پاش ئه‌م کاره‌ساته دڵی(قطام) بوو به ته‌نوورو کووره‌و به هیچ شتێک دانه‌ده‌مرکاو خامۆش نه‌ده‌بۆوه،له به‌ر هێندێ ئه‌و ده‌مه‌ی عه‌بدولڕه‌حمانی کوڕی ملجم هاته داواکاری و خوازبێنیی،قطام له‌بری هه‌موو پێشه‌کی و پاشه‌کیه‌ک داوای ئه‌وه‌ی لێ کرد که گه‌ره‌نتنی کوشتنوو خوینڕشتنێ ئیمامی عه‌لی بگرێته ئه‌ستۆی خۆی و سێ هه‌زار درهه‌م و کاره‌که‌رو خزمه‌تکارێکیشی له‌خزمه‌تتدا بۆ دابین بکات،پاش کوشتنی ئیمامی (عه‌لی)ش که‌فوکوڵی سینه‌و دڵ و ناخی ئه‌م هه‌وه‌س بازو له‌شفرۆشه دانه‌مرکایه‌وه تا ئه‌و ده‌مه‌ی گوێ بیستی کوژرانی کوڕی (ملجه‌م)یش بوو،هه‌ر له‌به‌ر ئه‌وه‌ش بوو هه‌واڵی ڕه‌وانه‌ی کن عه‌له‌وێکانی میسر کرد به‌تایبه‌تی بۆ کن(خه‌وله‌ی کچی عه‌بدوڵڵا،وه عه‌بدوڵڵاو سه‌عید که‌ده‌بنه وه‌چه‌ی عه‌مرۆی کوڕی ئه‌بی رحاب) ئه‌مه‌ش له‌سه‌رده‌می فه‌رمانڕه‌وایی عه‌مروی کوڕی عاصی کوڕی له‌شفرۆشی سه‌لمای کچی حه‌رمه‌له تاوه‌کو گوێ قوڵاغی هه‌واڵه‌که بن.\n8. نه‌ضله‌ی کچی ئه‌سماء الکلبیه،ئه‌میش هاوسه‌ری ڕه‌بیعه‌ی کوڕی عه‌بد شه‌مسه وه دایکی(عه‌تبه‌و شیبه)که له ڕۆژی به‌دردا کوژران،وه‌ئه‌صفه‌هانی له‌کتێبه‌که‌یدا(کتاب الاغاني-سترانه‌کان) باس له‌وه ده‌کات که شه‌وێک له‌شه‌وان ئومه‌یه‌ی کوڕی عه‌بد شه‌مس ده‌چێته ماڵی ڕه‌بیعه‌ی برای و ڕه‌بیعه‌ش له‌ماڵ نابێت و سکی براژنه‌که‌ی به عه‌تبه پڕ ده‌کات.\nده‌گیڕنه‌وه که ئه‌م (ئومه‌یه)یه گه‌شتێکی کردوه بۆ شام و له‌وێنده‌رێ له‌گه‌ل که‌نیزه‌یه‌کی (جوو)یه‌هودی سێکسی کردوه‌و کوڕێکیشی لێ بووه‌و ناوی ناوه (ذکوان) و نازناوی ئه‌بو عه‌مرۆی پێ به‌خشیوه‌و پاشان هێناویته مه‌که‌و په‌روه‌رده‌ی کردوه‌و ئازادو سه‌ربه‌ستی کردوه‌و نێوی لکاندوه به‌نێوی خۆیه‌وه‌و چڕاندوێتی به‌گوێی خه‌ڵکاندا که ئه‌م (ئه‌بو عه‌مرۆ)یه باوک نشینی و جێی خۆی ده‌گرێته‌وه،به‌وه‌شه‌وه نه‌وه‌ستاو کچێکی له ژنه‌کانی خۆی لێ ماره کرد،له‌م سه‌یرو سه‌مه‌ره‌یه‌دا(ئه‌بی حه‌دید)یش ئه‌ڵیت ئه‌وه‌ی (ئه‌بو ئومه‌یه) کردوێتی هیچ که‌سێک له‌نێو عه‌ره‌بدا نه‌یکردوه،که کچی ژنێکی خۆی به (ئه‌بو عه‌مرۆ) ی کوڕی ببخه‌شێت و ئاکامه‌که‌شی له‌دایک بوونی( ئه‌با موعیط) ی لێ بکه‌وێته‌وه،ئه‌م(ئه‌باموعیط)ه‌ش ده‌بێته‌باپیری(وه‌لید)ی کوڕی(عه‌قه‌به)یکوڕی(ئه‌بی موعیط) که عوسمان(مه‌به‌ست لیره‌دا عوسمانی کوڕی عه‌فان)ه،عوسمانیش کردی به‌فه‌رمانڕه‌وای کوفه،لێ ئه‌م( ئه‌با موعیط)ه‌له‌شه‌وانی مه‌خمه‌لی و خواردنه‌وه‌و مه‌ستی و حه‌یولطه‌ره‌بدا خه‌وی لێ ده‌که‌وت و له‌کاتی نوێژی به‌یانیانیشدا وه ئاگا نه‌ده‌هات..کاروباری به‌ڕێوه‌بردنی موسوڵمانانێش ئه‌و جۆره که‌سانه هه‌ڵیانده‌سوڕاند..!!!\nده‌گێڕنه‌وه ئه‌و ده‌مه‌ی موسوڵمانه‌کان له‌ڕۆژی به‌دردا (عه‌قه‌به‌ی کوڕی ئه‌بی موعیط)یان به‌دیل گرت پێغه‌مه‌ر(ص) فه‌رمانیدا که بیکوژن(عه‌قبه)ش ووتی ئه‌ی محه‌مه‌د بیکه به‌خاتری خوداو سۆزو به‌زه‌ییت له‌دڵدا بێت،پیغه‌مه‌رێش (ص)فه‌رمووی تۆ هیچ نیت و که‌سێکی هیچ له‌بارانه‌بوویت تۆ کوڕی یه‌هودیه‌کی سه‌ر به‌وه‌چه‌ی(صه‌فوریه)ییت.\n9. (هند کچی عه‌تبه)ئه‌مه هاوسه‌ری ئه‌بی سوفیان بوو،له‌سه‌رده‌می نه‌فامیدا(جاهلی)به‌نهێنی نێوونێوبانگی له‌شفرۆشی و هه‌وه‌س بازی هه‌بوو، چوار که‌سیش جگه له ئه‌بی سوفیان خۆیان به‌خاوه‌نی معاویه‌ی کوڕی ئه‌زانی،هه‌ر یه‌ک له‌مانه (مسافیری کوڕی ئه‌بی عه‌مرۆی کوڕی ئومه‌یه) و(عه‌ماری کوڕی ئه‌لوه‌لیدی کوڕی ئه‌لموغیره) و ئه‌لعه‌باسی کوڕی عه‌بدولموطه‌لیب) و هه‌روه‌ها (ئه‌لصه‌باح مه‌ولا) ی گۆرانی بێژی (عه‌ماری کوڕی\nله‌زاری ئیمامی (عه‌لی)یه‌وه ده‌گێڕنه‌وه(س.خ)که‌سه‌روه‌ختێک نامه‌یه‌کی ناردوه بۆ(معاویه) تیایدا نوسیویه‌تی(…له ڕوانگه‌ی گوتاره‌که‌ته‌وه ئێمه وه‌چه‌ی(عه‌بد مه‌ناف)ین هیچ چاکه‌و پیاوه‌تی و شانازیه‌کمان به‌سه‌ر یه‌که‌وه نیه…هه‌روه‌ها ئێمه‌ش..به‌ڵام هیچ کۆچه‌رێک وه‌ک که‌سیکی ئازادو سه‌ربه‌ست نیه‌و ڕاستگۆییش به‌سانایی نالکێنرێت به‌ڕاستگۆوه..)له ڕوانگه‌ی ئه‌م گوزارشته‌وه ئه‌مه هێمایه‌کی ڕوون و ره‌وان و ڕاستگۆیانه‌یه به‌ناساندن و پیکه‌وه لکاندنی وه‌چه‌ی معاویه به وه‌چه‌ی عه‌بد مه‌نافه‌وه.\n10. مه‌یسونی کچی بجده‌لی ئه‌لکوله‌یبیه که ده‌بێته دایکی یه‌زیدی کوڕی معاویه،به‌نهێنی خۆی به‌کۆیله‌یه‌کی باوکی خۆی فێرکردبوو ئاکامه‌که‌شی سک پڕ بوونی (یه‌زید) ی لێ که‌وته‌وه،ده‌گێڕنه‌وه له‌سه‌ر وه‌ختێکدا (معاویه) له‌گه‌ڵ (مه‌یسون) ا،ده‌میان له‌گه‌ڵ یه‌کتردا گیر ده‌بێت و(ده‌بێته شه‌ڕیان) (معاویه)ش له‌ئاکامدا ده‌ینێرێته‌وه بۆ مه‌ککه بۆ کن ماڵه باوانی،پاش سه‌روه‌ختێک (معاویه) (مه‌یسون)ی هێنایه‌وه بۆ شام و بۆی ده‌رکه‌وت که(مه‌یسون) سکی هه‌یه….!!!!\n(یه‌زید) به‌ئیمامی (حه‌سه‌ن) ی ووت (س.ڵ)(حه‌سه‌ن) من ڕقم لێته‌و قێزت لێ ده‌که‌مه‌وه(حه‌سه‌ن) یش ووتی(له‌به‌ر ئه‌وه‌ی شه‌یتان هاوبه‌شی باوکت بوو له‌کاتێکدا چووبوه بن کڵێشه‌ی دایکته‌وه‌و سپیرمه‌کانیش=تۆوی پپیاو یه‌کیان گرت و تۆیان خسته‌وه.ئیمامی (باقر)یش ووتی(له‌باوک نه‌بویه‌ک له گه‌ڵ یحیای کوڕی زه‌که‌ریا به شه‌ڕ هات و له‌باوک نه‌بویه‌کیش له‌گه‌ڵ ئیمام حسێنی کوڕی عه‌لیدا به‌شه‌ڕ هات،نێردراوه‌کانی خوداو پێغه‌مه‌ره‌کانیش هه‌ر به‌ده‌ستی باوک نه‌بووه‌کان و کوڕی سۆزانێکان ده‌کوژرێن).\n11. (ئامینه) ی کچی(عه‌لقه‌مه) ی کوڕی (صه‌فوان) که ده‌بێته دایکی (مه‌روان) ی کوری حه‌که‌م،ئه‌م زاته کاری سێکسی له گه‌ڵ (ئه‌بی سوفیان) دا ده‌کردو له‌ئاکامدا(مه‌روان)یشیان بوو،(ئه‌خره‌ج) ی کوڕی (عه‌ساکر) که‌رێڕه‌وگه‌رو پیاده‌گه‌ری(محه‌مه‌د ئه‌لقرظیه) ووتی(پێغه‌مه‌ری خودا نه‌فره‌تی له (ئه‌لحه‌که‌م)کردو ووتیشی زۆر که‌من ئه‌و که‌سانه‌ی که مرۆی پیاوچاک و وه‌چه‌ی له‌بارو گونجاویان لێ ده‌که‌وێته‌وه) (ئایشێ) ش به (مه‌روان) ی ووت(خودا نه‌فره‌ت له‌باوکت بکات که تۆش سه‌ر به ئه‌ویت،تۆش که‌سێکی له‌وانه‌ی که خودا نه‌فره‌تی لێ کردوون،هه‌روه‌ها (ئایشێ) ووتی تۆ که‌سێکی له‌و که‌سه نه‌فره‌ت لێکراوانه‌ی که خودا له‌قورئاندا له شه‌جه‌ره نه‌فره‌تکراوه‌کاندا ڕیزبه‌ندی کردوون.\nPrevious پێشنیارێک بۆ ڕێکخراوه‌کوردیه‌کانی ئه‌ڵمانیا\nNext ئازاد قه‌زاز : قورئان به‌رهه‌می ئه‌قڵی مرۆڤه.


له‌هه‌موو دونیادا کاری میدیا و رۆژنامه‌نووسی یه‌ک له‌و پیشانه‌یه که‌ده‌توانییت رۆلی سه‌ره‌کی بگیریت له‌گۆرینی هاوکیشه سیاسی وکۆمه‌لایه‌تییه‌کان به‌شیوه‌یه‌کی تایبه‌ت.. رۆژنامه‌نووس له‌ولاتانی دونیا چه‌ندین سالی ته‌مه‌نی خۆی وپیشه‌که‌شی بۆکردنه‌وه‌ی دۆسییه داخراوه‌کان ته‌رخان ده‌کات تائه‌وکاته‌ی ده‌گاته ئه‌نجامه کۆتاییه‌که که‌پیویسته رای گشتی وکومه‌لگای لیی ئاگاداربیت.. دواتریش ئه‌گه‌ر به‌وکاره‌ی خه‌لات نه‌کریت هاوشیوه‌ی که‌سایه‌تییه‌کی نیشتمانی سه‌یر ده‌کریت له‌بوواره‌که‌ی خۆیدا.. زۆر دوور ناچم وپوخته‌ی ئه‌م باسه له‌کاری میدیایی له‌م هه‌ریمه‌دا چرده‌که‌مه‌وه که‌پراوپره له‌گه‌نده‌لی وکاره‌سات لای زۆریک له‌و كه‌ناڵ و ده‌زگایانه‌ی ئه‌رکی پیشخستن ورینوینکردنی کۆمه‌لگایان له‌ئه‌ستۆگرتووه ( زۆرینه‌یان نه‌وه‌کو هه‌موویان) ئه‌وانه‌ی خۆیان به‌ده‌نگ وره‌نگی جه‌ماوه‌ر ده‌زانن له‌سایه‌ی نه‌بوونی سانسۆرو چاودیری دا .\nله‌م هه‌ریمه جه‌نگه‌لستانه کاری میدیایی به‌لاریدا براوه ، میدیا سه‌نگ وقورسایی خوی له‌ده‌ستداوه له‌سه‌رۆی هه‌موو ئه‌وانه‌شه‌وه رۆلی رۆژنامه‌نووس له‌گه‌یاندنی راستییه‌کان ته‌نگو چه‌له‌مه‌ی بۆدروست کراوه ئه‌مجاره‌یان له‌لایه‌ن کیییه‌وه ؟ له‌لایه‌ن خودی راگه‌یاندنکاران خۆیانه‌وه.. ده‌ست رۆشتووکان یاخوود به‌شیاوتر بازرگانیکه‌ران به‌کاری راگه‌یاندنه‌وه.. ئاخر سه‌خته رۆژنامه‌نووس بیت وخاوه‌ن په‌یام بیت، به‌لام له‌ده‌رخستنی راستییه‌کاندا ته‌نگه‌شه‌ت رووبه‌روو بکریته‌وه له‌هۆشیارکردنه‌وه‌ی خه‌لک.. ناره‌وایه‌تییه که‌ناله‌که‌ت به‌که‌نالیکی هاوسه‌نگ بزانیت له‌ئاراسته‌و ئامانج که‌چی له‌هه‌مان کاتیشدا ده‌ستیک بیت بۆ بلاوکردنه‌وه‌ی ژه‌هری فیکری به‌ناو کۆمه‌لگادا وله‌وه‌ش کاره‌ساتتر ناوی ئازادی کاری میدیایی لی بنییت وئه‌نجا داواش بکه‌یت لیپیچینه‌وه نه‌بیت چونکه ئه‌وه ئازادییه! چ ئازادییه‌که ئه‌مه که‌ویرانکاری بۆ کۆمه‌لگا به‌رهه‌م بهینیت ؟.\nئه‌مرۆ له‌کوردستاندا زۆریک له‌که‌ناله‌کان هه‌موو سنوریکی ئه‌خلاقی وپیشه‌یيان به‌زاندووه ئه‌وه‌ش له‌ژیر سیبه‌ری کاری میدیای ئه‌هلی ودونیای راگه‌یاندنی ئازاد دا بچووکترین نموونه‌ش بۆئه‌م باسه‌م ئه‌و دراما ته‌له‌فزیونییانه‌یه که‌تیهه‌لکیشی میدیای کوردی کراون وبه‌یانی تا ئیواره جگه له‌گواستنه‌وه‌ی ژه‌هری فیکری بۆ ناو بیرو میشکى تاکی کورد هیچ سوودیکیان به‌کۆمه‌لگا نه‌گه‌یاندووه ئه‌وه‌ش ته‌نها بۆ ده‌ستکه‌وتنی به‌رژه‌ونییه مادی وشه‌خسییه‌کان له‌ژیرناوی نویگه‌ری وپیشخستنی کۆمه‌لگادا.. هه‌لبه‌ته لیره‌شدا مه‌به‌ستم زنجیره دراما دۆبلاژکراوه‌کانی که‌ناله ئاسمانییه کوردییه‌کانه که‌پراوپرن له‌کاره‌ساتی کۆمه‌لایه‌تی هاورده‌کراو، ئیدی بینه‌ریش چ کاردانه‌وه‌یه‌ک ده‌نوینیت وئاسه‌واره‌کانیش چی ده‌بن وكیش قوربانی ئه‌م بی سه‌رۆبه‌رییه ده‌بیت ئه‌وه که‌ی کیشه‌یه به‌لای پیاوه مۆدیرنه‌کانی نیوکه‌ناله‌کانه‌وه، کی هه‌یه هه‌ستی به‌ئاسه‌واره نه‌رینییه‌كانی ئه‌و درامایانه نه‌کردبیت له‌سه‌ر خیزان وکۆمه‌لگا ؟.\nمیدیای ئه‌هلی كاتیك میدیانیكی هاوسه‌نگ وكاریگه‌ر ده‌بیت كه‌بتوانیت هاوسه‌نگی راگریت له‌نیوان واقیعی كۆمه‌لگاو ئه‌و په‌یامه‌ی كه‌ده‌یه‌ویت بیاته‌وه به‌گۆمه‌لگا.. واتا به‌هاو پیوه‌ره كۆمه‌لایه‌تییه‌كان له‌ئه‌وله‌وییه‌تی كاركردنی میدیایی دا بن، به‌لام كه‌تۆ كۆمه‌لگایه‌كت هه‌بیت نوقمی بیری پیاوسالاری بیت ودادگاكانیشت پراوپربن له‌سه‌دان كیشه‌ی كۆمه‌لایه‌تی هه‌مه‌جۆر ئاخر كه‌ی پرۆفیشنالییه‌تییه درامایه‌ك بخه‌یته‌وه پیش چاوی بینه‌ر ره‌نگدانه‌وه‌ی هه‌موو ئه‌و نه‌هامه‌تییه كۆمه‌لایه‌تییانه‌ی تیدا به‌رجه‌سته‌كراو كراوبیت به‌شیوه نه‌گه‌تیڤه‌كه‌ی؟ ئه‌مه كاره‌ساته‌و هیچی له‌تاوان كه‌مترنییه.. تاوانیك كه‌پیش ئه‌وه‌ی كۆمه‌لگا بكاته ئامانج مالویرانی بۆخیزان ده‌هینیت وپیویسته چیتر له‌ئاستیدا بیده‌نگی هه‌لنه‌بژیریت، به‌لكۆ به‌دواداچوونی جدی بۆبكریت به‌تایبه‌تيش له‌لایه‌ن وه‌زاره‌تی رۆشنبیرییه‌وه.


کفری؛ چوار شەوە خۆپیشاندان بەردەوامە – تۆڕی میدیایی خەڵک\n2020/06/05 - 10:56 PM\nهاووڵاتیانی شارۆچكه‌ی كفری بۆ چوارەم شەوەی لەسەر یەکە، له‌نێو سه‌نته‌ری شارۆچكه‌كه بەردەوامن لەخۆپیشاندان و دەربڕینی نارەزایەتیی.\nخۆپیشانده‌رانی کفری، جگه له‌داوای پێدانی مووچه له‌كاتی خۆیدا، لەدەربڕینی ناڕەزایەتییەکانی ئه‌مشه‌ویاندا ژماره‌یه‌ك داواكار‌ییان خستووەتەڕوو و داواکارن حکوومەت بە زووترین کات بۆیان جێبەجێ بکات، کە بریتیین لە؛\nڕه‌خساندنی هه‌لی كار، گرنگیدان به‌نه‌خۆشخانه‌ی كفری و دروستكردنی كارگە،\nكردنه‌وه‌ی چه‌ند به‌شێكی زانكۆ و ژماره‌یه‌ك فه‌رمانگه‌ی گه‌رمیان له شارۆچكه‌كه.\nهاوکات داواش دەکەن، ڕێژەی لە ٥٪ ی نه‌وتی کێڵگەی حه‌سیره بۆ کفری تەرخان بکرێت و شوێنه‌واره‌كانی كفریش نۆژەن بکرێنەوە و وەک ناوچەی دیاری گەشتیار کەڵکیان لێ ببینرێ لەگەڵ چەندین دواکاری دیکەی پەیوەست بەبواری کشتوکاڵ و گەشتیاری و پیشەسازی.\nكارمەندانی هاتووچۆ كاتی خۆپیشاندانیان ڕاگەیاند\nسلێمانی؛دژی بۆردومانەكەی كونە ماسی لەلایەن توركیاوە خۆپیشاندان بەڕێوەچوو


كوژرانی كەسی دووهەمی سپای قودس و بكوژی خەڵكی كوردستان سازمانی خه‌بات کوردستانی ئێران\nكوژرانی كەسی دووهەمی سپای قودس و بكوژی خەڵكی كوردستان\nلەسەرەتای دەسپێكی راپەرینی خەڵكی سوریا لە دژی رژیمی بەشار ئەسەد ، دەسەڵاتدارانی ئێران بە هەموو تواناییانەوە تێكەڵ بەو شەرە بوون بۆ پاراستنی نیزامی ئەسەد و هەتا ئێستاش ژمارەیێكی زۆر لە پاسداران و فەرماندە بالاكانی رژیم لەو شەرە دا كوژراون و بەشێكی بەرچاویان لە بێدەنگی دا خراونە ژێر گڵ و هیچ باسێكیان لێوە نەكراوە، ئەوە لەو كاتە دابوو كە رژیم ئیدعای ئەوەی دەكرد كە ئەوان بەشدار نین لەو شەرە و تەنیا چەند تیمێكی راوێژكاریی و یارمەتی مرۆڤدۆستانە پێش كەش دەكەن و هەموو جارێكیش لەدوای بەدیل گیرانی دەست و پێوەندەكانی رژیم بە دەستی ئۆرپۆزسیۆنی رژیمی ئەسەد و ئاشكرابوونی بەڵگەی حاشاهەڵنەگر بۆ سەلماندنی ئەو دەستێوەردانە تێكدەرانە و یەك لایەنانه، دەسەڵاتدارانی رژیمی ئاخوندی حاشایان لێدەكرد و بە سیناریۆ و درۆیان لەقەڵەم دەدا.بەڵام لەدوای سەرهەڵدانی داعش و گۆرانكاریی هاوكێشەكان و هاتنی رووسیە بۆ ناو بابەتەكە رژیم بە ئاشكرا كوژرانی فەرماندەكانی رادەگەێنێ و نایشارێتەوە، بەڵام ئەمجارە لە ژێر ناوی شەر لەدژی داعش هاوكاریی و پشتیوانیەكانی لە رژیمی بەشار ئەسەد پاساو دێنێتەوە.\nهەر لەو پێوەندییەدا لە رۆژانی رابردوو دا دەسەڵاتی ئاخوندی لە مێدیاكانیەوە كوژرانی فەرماندەێكی باڵای خۆی راگەیاندووە بەناوی سەرتیپ حوسێنی هەمەدانی جێگری قاسمی سلێمانی بەرپرسی سپای قودسی سپای پاسداران كە یەكێك لە مۆرە گرینگەكانی دەسەڵات و بكوژێكی جینایەتكاری خەڵكی كوردستان بووە.\nكوژرانی هەمەدانی كە لە مۆرە دیارەكانی ناو سیستەمی نیزامی رژیم بوو زیان و زەربەیێكی گەورە بوو بۆ رژیم، لەبەرئەوەی كە هەمەدانی بە درێژایی تەمەنی دەسەلاتداریەتی ئاخوندیی چەندین بەرپرسیارەتی گەورەی لە ئەستۆ بووە و كۆمەلێك جینایەت و كوشتاری گەورەش لە پێناو پاراستنی رژیمی ئاخوندی لەسەر دەستی ناوبراو بەرێوە چووە.\nلەسەر چۆنیەتی كوژرانی هەمەدانی تا ئێستا چەندین سناریۆ باس كراوە و لە ناویاندا لە زمان عەلی سابت فەرماندەێكی سپای پاسداران دەوترێ كە رۆژی پێنج شەممە 16ی رەزبەر سەعات 3ی هەمان رۆژ لە كاتێكدا كە بۆ مەبەستی ناسینی ناوچەكە هەمەدانی لە ناوچەی حەڵەب بووە دەكەوێتە ناو كەمینی تەكفیرییەكان و لە دوای تەقە هەمەدانی دەپێكرێ و لەكاتی گواستنەوەی بو نەخۆشخانە سەعات 8 دەكوژرێ. زەربەی كوژرانی هەمەدانی بە رێژەیێك كاریگەر بووە كە خامنەیی و رەفسەنجانی و پاسدار جەعفەری و رەزایی و شەمخانی لە پەیامی جیا جیا ئاماژەیان بەو خەسارەتە كردووە و ئەویان بە پارێزەری قووڵایی ئیستراتیژی نیزام شوبهاندووە و بە پێی ووتەكانی ئەو پاسدارنە ناوبراو بۆیە لە سوریە بووە تا شەر لە تاران دوور بكاتەوە.\nبەرپرسیارەتیەكانی حوسێن هەمەدانی بریتی بوون لە :\n1 ـ فەرماندەی لەشكری 32ی ئەنسارولحوسینی پارێزگای هەمەدان\n2 ـ فەرماندەی لەشكری 16ی ناسراو بە قودسی پارێزگای گیلان\n3 ـ جێگری عەملیاتی قەرارگای قودس\n4 ـ فەرماندەی قەرارگای نەجەف و فەرماندەی لەشكری 4ی بەعسەت\n5 ـ سەرۆكی ستادی هێزی زەمینی سپای پاسداران\n6 ـ جێگری فەرماندەی هێزی موقاومەتی بەسیجی سپا ( دوو دەورە)\n7 ـ راوێژكاری بەرزی فەرماندەی گشتی سپای پاسداران\n8 ـ جێنشینی رێكخراوی بەسیج\n9 – فەرماندەی سپای محەممەد رەسوڵلای تاران\nهەروەها ناوبراو یەكێك لە بكوژانی خەڵكی كوردستان و لەدەستەی دامەزرێنەرانی سپای پاسداران لە كوردستان بووە و لە ماوەی ساڵەكانی 58 تا 1360 یەكێك لە سەرەكیترین مۆرەكانی كوشتار و بەرێوەبەری فەرمانی جیهادی خومەینی لە كوردستان بووە. ناوبراو دەستی باڵای لە رووبەرووبوونەوەی هێزە ئازادیخوازەكانی كوردستان هەبووە و لە زمانی خۆیەوە گەورەترین شانازیی بەشداریی لە شەری دژی ئینقلابیەكان بووە و لەو بارەشەوە كتێبێكی بە ناوی مەهتابی خەیێن لە پاش بە جێ ماوە. هەمەدانی لە شەری 8 ساڵەی نیوان عێراق و ئێران فەرماندەی عەملیاتی كەربەلای 4 و 5 بوو كە تییدا بە مەبەستی پاككردنەوەی مەیدانەكانی مین لە سەربازەكان كەڵك وەردەگیرا و لەو جۆرە عەملیاتانە دا سەربازەكان دەچوونە سەر مینەكان و بە كوشتنی خۆیان مینەكان دەتەقاندەوە. هەروەها لە سەركووت كردنی راپەرینەكانی وەك 18ی پووشپەری 1388 گەورەترین دەوری هەبوو لە كوشتن و زیندانی كردن و هەروەها پرۆسەی شكەنجە و ئیعتراف وەرگرتن لە زیندانیان و بە ئیعترافی خوی لە ووتوویژێكدا لە جەریانی راپەرینەكە و سەركووتی رژیم نزیك بە 830 كەس قەتعی نوخاع بوونە و ئەوە دەرخەری ئەو راستیەیە كە لە جەیرانی پرۆسەی دانپێدانان سپای پاسداران چ جینایەتێكی بەرێوەبردووە. حوسێن هەمدانی لە ریزی ئەو 80 كەسە بوو كە كەوتە بەر ئابلۆقەی یەكێتی ئورووپا و تەحریمی لەسەر بوو بە هۆی پێشێلكردنی مافەكانی مرۆڤ و مافی خەڵكی ئێران.\nحوسێن هەمەدانی مەكینەیێكی كوشتار و جینایەت بوو كە لە ژێر فەرمانی ئاخوندەكانی تاران زیانی گەیاندبوو بە مرۆڤایەتی و نەك تەنیا بە كوشتاری ئازادیخوازانی گەلانی ئێران نەویستاوە بەڵكو لە رێگەی پشتیوانی لە رژیمی بەشار ئەسەد لە جینایەتەكانی رژیمی سوریاش بەرانبەر بە خەڵكی نارازیی بەشداریی كرد و دواجار لە رێكەوتی 16ی رەزبەری 1394 بە سزای تاوانەكانی گەیشت.\nحوسێن هەمەدانی كە بە كەسی ژمارەی ٢ی سپا ناسرابوو یەكێك لە باڵاترین ئەندامانی سپای پاسداران بوو كە دوای دەسپێكردنی شەڕ و تێكهەڵچوونە نێوخۆییەكانی سووریە نێردرایە ئەو وڵاتە و وەك جێگری قاسم سولەیمانی بەشداریی لە شەڕی دژی ئۆپۆزیسیۆنی سووری دەكرد. ناوبراو لە هیچ جینایەتێك سڵی نەكردۆتەوە و لە راپەڕینەكەی ساڵی ١٣٨٨ی خەڵكی ئێران‌دا وەك فەرماندەی سپای “محمد رسول اللە” دەورێكی سەرەكیی لە سەركوتی راپەڕینەكە و، كوشتن و برینداركردن و گرتنی ناڕازییان‌دا گێڕا.\nحوسێن هەمەدانی لە لیستی ئەو بەرپرسانەی رێژیم‌دا بوو كە بەهۆی بەشداری لە سەركوتی خەڵك و پێشێلكردنی مافەكانی مرۆڤ رۆژی ١٣ی ئاوریلی ٢٠١١ لە لایەن یەكیەتیی ئورووپاوە گەمارۆیان بەسەردا سەپا.\nدوای راپەڕینەكەی خەڵكی سووریە لە دژی رێژیمی دیكتاتۆری بەشار ئەسەد، ئێران وەك هاوپەیمان و پشتیوانی بەشار ئەسەد بە كردەوە و بە هەموو تواناوە وێڕای سپای سووریە شەڕێكی تەواو عەیاری لەدژی خەڵكی راپەڕیوی ئەم وڵاتە دەست پێكرد كە تا ئێستا لەپێناو راگرتنی دەسەڵاتی ئەسەد و هەروەها پاراستنی باسكێكی تیرۆری رێژیمی تاران لە ناوچەكە، سەدان هەزار كەس لە خەڵكی سووریەی بە ژن و منداڵ و پیر و لاوەوە كردۆتە قوربانی و بەشی زۆری ئەم وڵاتەی وێران كردوە.\nئەم رەوتی كوژرانی فەرماندەكانی سپا لە سوریە لە كاتێكدا زیاد دەكا كە رووسیە بە شێوەیەكی راستەوخۆ هاتۆتە نێو شەڕەكە و بە وتەی خۆی هێرشی ئاسمانی دەكاتە سەر هێزەكانی داعیش، بەڵام نیگەرانیی ئەوە هەیە كە ئەو هێرشە بۆسەر هەموو ئۆپۆزیسیۆنی سووری بێ. دیارە بەشداریی راستەوخۆی رووسیە لە كێشەی سووریە وەك دژكردەوەیەك و سیاسەتێكی نوێی رووسیە لە بەرامبەر مەیداندارییە ناكارامەد و زۆرجار هەڵەكانی رۆژئاوا و بە تایبەت ئەمریكا لە ناوچەكەدا دەتوانێ ببێتە هۆی گەرمتركردنی ئاگری شەڕ و ئاڵوگۆڕ لە هاوكێشەكاندا.\nدیارە ئەو رەوتە بە رواڵەت بەرەی لایەنگرانی بەشار ئەسەد بەهێزتر دەكا و شانسی درێژكردنەوەی خۆڕاگریی بەشار ئەسەد بۆ ماوەیەكی دیكە زیاد دەكا، بەڵام بێگومان جگە لە وێرانتركردنی ئەم وڵاتە و كوژرانی ژمارەیەكی زیاتر لە خەڵكەكەی، تێچوو و هەزینە ماددی و ئینسانییەكانی ئێرانیش وەك یەكێك لە بەشدارانی ئەم شەڕە زیاد دەكا.\nهاوكات لەگەڵ ئەم رووداوانە كوژرانی فەرماندەكانی سپای پاسداران دەتوانێ تاكتیكی نوێی ئۆپۆزیسیۆنی سووریە بێ كە لە بەرامبەر هەڕەشەكانی لایەنگرانی ئەسەددا هەوڵ دەدەن بە لێدانی فەرماندە و سەركردە سەربازییەكانی ئێران زەبری كاریگەرتر لەم بەرەیە بدەن و لەمپەر لە بەرامبەر ئەو هێرشەدا دروست بكەن كە بڕیارە بەڕێوەبچێ.\nبە گشتی ئەوەی رژیمی ئاخوندی بە پێی سیاسەتە دەستدرێژیكارانەكانی و بە هێزێكی وەك سپای پاسداران كە بە تایبەتی بۆ بەڕێوەبردنی سیاسەتە چەوتەكانی رێژیم پەروەردە كراوە، بەڕێوەی دەبا، بەفیڕۆدانی سەروەت و سەرمایەی ماددی و مرۆیی ئێرانە لەپێناو راگرتنی دەسەڵاتی دیكتاتۆریی رێژیم و هەموو ئەو هێز و لایەن و رێژیمە سەرەڕۆیانەی لە بازنەی بەرژەوەندكانی رێژیمی تاراندان و، هەربۆیە كوژرانی پاسدار و فەرماندەكانی سپای پاسداران لە سووریە و لوبنان و فەلەستین و هەر شوێنێكی دیكەی جیهان و بەفیڕۆدانی میلۆنان دۆڵار لە سەروەت و سامانی وڵات باجێكە كە خەڵكی ئێران بۆ سیاسەتە هەڵەكانی رژیمی ئاخوندی دەیدەن.\nئەو بابەتە لە تێكۆشان ژمارە 287 وەرگیراوە\nڕێکه‌وت: 2015-10-25 16:57:01


جورگن هابێرماس، فەیلەسوفی ئەڵمانی، پێیوایە، '' کرۆك و ناوکی پێکهاتەو دامەزراوەی گۆمەڵگای مەدەنی کەسانی خۆبەخش و ئەو تاکانەی ناو کۆمەڵگان، کە ئامانجیان خزمەتی گشتییە، شوێنی گفتوگۆو، کۆبونەوەو دانیشتنی ئەم دامەزراوانە، دەبێت لەدەرەوەی سودو دۆخی دارای حوکمەت بن، وەك کۆمەڵەو چڤاتی ئازادو سەربەخۆ بۆ تاوتوێکردن (دبەیت)، کۆمەڵی کەلتورو فەرهەنگی بۆ فشار دروستکردن، کاری پێکەوەیی، گروپ و دەستەی نیوتراڵ و ڕاستەقینە، خاوەنی بیرۆکەو هەڵوێستی چاکەی گشتی، کۆمەڵ و دەستەو پۆلی مۆراڵی خاوەن خەمی گشتگیر، ڕێکخستن و دەزگای هاونیشتیمانی و ڕیشەیی لەهەموو پێکهاتەکانی ناو کۆمەڵگا، بەبێ ڕەچاوکردنی ڕەگەز، ئاین، ڕامیاری، ڕەنگ و باگراوندی خێزانی تاکەکان.\nبیرمەند ئەبراهام لینکۆڵن پێی وایە ''دیمواکراسی واتا حوکمی گەل، لەلایەن گەلەوە بۆ گەل''. مێژوونوس و بیرمەندی سیاسی (بێرناد لویس) پێی وایە '' دیموکراسی واتا پەیڕەوکردنی دەستورو حکومەتی نوێنەرایەتیکردن، ئەمەش مانای وایە ئەوانەی دەسەڵاتیان لەدەستە، بەبێ بەکارهینانی زەبروزەنگ و توندوتیژی دەبێت قایل بن، بە قبوڵکردنی سیستەمی دەستاودەستکردنی دەسەڵات، بەپێی یاساو ڕێسای دیمواکراسی، کەزانراوقبوڵکراون''. بیرمەندی سیاسی سامیۆڵ هەنتینگتۆن جەختدەکاتەوە لەوەی '' بۆئەوەی پرۆسەکە وەك سیستەمێکی دیموکراسی چەسپیو هەژماربکرێت، ئەم پرۆسەی دەستاودەستکردنی دەسەڵاتە، دەبێت لانی کەم دوجار ڕوویدابێت''. ئازادی و دیمۆکراسی(فریدەم و دیموکراسی) زۆرجار لەبری یەکتر بەکارهێنراون، بەبێ ئەوەی هەستی پێبکرێت یاخود ڕەچاوبکرێت، بەڵام ئەم دو ووشەیە هاو واتا نین. بێگومان دیموکراسی، بەمانای بنیاندانی کۆمەڵگەلێك، ئایدیاو سەرچاوەو بناغەی ئازادی دێت، لەگەڵ ئەوەشدا، دیموکراسی پێکهاتەیەکی پراکتیزەکراو و ڕێبازێکی مۆدێرنەو گەڵاڵەکراوی هەیە، لەدیرۆکدا ڕێگەیی پێچاوپێچوو ناڕێکی زۆری بەخۆوە بینیوە. دەکرێت بڵیین دیموکراسی کۆمەڵێک دامەزراوەیە بەئامانجی دەستەبەرکردنی ئازادی. دیموکراسی، فۆرمێکە لە نۆرمەتیڤ پاوەر (هێزی لەیەکگەیشتن و گتوگۆکردن واتا هێزی نەرم) بەمانایەکیتر نۆرمەتیڤ پاوەر، وەک پرۆفیسۆر ئیان مانارس دەڵێت ''ئەم نۆرمە واتا گرنگیدان بە ئاشتی، ئازادی، مافی مرۆیی، سەروەربونی یاساو، لەسەرووی هەموشیانەوە گود گەڤەرنەنس واتا فەرمانڕەوایکردنی باش''\nگومان هەڵناگرێت، بۆ شیکارکردنی هەر بابەتگەلێك، تایبەت، بابەتێکی ئێجگار گرنگی وەك دیموکراسی، ناکرێت کۆمەڵگەلێك تێڕوانین و ئاخاوتنی سیاسی و تێبینی بیرمەندانی ئەم بوارە وەرنەگیرێ و نەخرێتە شرۆڤەی ڕۆژەڤەوە. فەیلەسوف و سایکۆلۆجیستی ئەمریکی سەدەی پێشوو جۆن دیوی پێیوایە'' ئامانجی هەرەگرنگی بەرهەمهێنان، نابێت بەرههەمهێنانی شتومەك بێت، بەڵکو دەبێت بەرهەمهێنانی مرۆڤی ئازاد بێت، لەڕوانگەی یەکترقبوڵکردن و یەکسانی''. ڕۆڵ و گرنگی پەروەردەش ناکرێت نادیدە بگرین، چونکە (جۆن دیوی)ش مەبەستی سەرەکی لەبەرهەمهێنان، پەروەردەیە نەک شتگەلێکیتر. پەروەردەی تەندروست، ڕۆڵێکی چالاك و کاریگەردەبینێت، لەپێگەیاندنی تاکەکانی کۆمەڵگا، ئەگەر بەشێوەیەکی باش و سیستەماتیك بەکاربهێنرێت، بۆ بزواندن و تێرکردنی بیری تاک، بەڕۆشنگەری، فکرو هزری بنچینەی بۆبونیادنانی ئیندیڤیجواڵێکی دیمۆکراتیك. وەك چۆن فەیلەسوفی بەریتانی بێرتاند ڕووسێڵ دەڵێت '' پێوویستە، ئاوات و ئامانجی پەروردە، گرنگی و بایەخدان بێت بەشتەکان، نەك کۆنترۆڵکردنیان، بۆئەوەی هاونیشتیمانییەکی، ژیرو ئازاد بهێتەبوون لە کۆمەڵگایەکی ئازاددا، وە هاندان و پاڵپشتیکردنی هاوڵاتی، بە بیری سەربەستی، ئازادی و ئیندیڤیجواڵێکی داهێنەر، واتا ئێمەی مرۆ، دەبێت ڕەفتارمان بۆپەروەردەکردنی تاك وەك ئەو باخەوانە بێت کەچەند گرنگی بەنەمامێکی تازەپێگەیشتوو لەناو باخەکەیدا دەدات، بەخزمەتکردن و چاودێریکردنی''. ئەمەش دەکرێت والێکبدرێتەوە کەنابێت، ئێمەی مرۆڤ پەروەردە بەشتێکی بێ بەها ببینین، یاخود تەنیا وەك پڕکردنەوەیەك بیبینین، بۆ نمونە وەك پڕکردنی گوڵدانێك لەئاو، بەڵکو دەبێت یارمەتیدەربین بۆ ئەوەی گوڵی ناو گوڵدانەکە بەسروشتی و ڕێگەی تەندروست گەشەبکات. بە شرۆڤەکردنێکی دروست و گونجاوی شکۆمەندانەو مۆراڵی باش، دوورلەفیکری یەکتاپەرستی، بۆ تێگەیشتن و ئەزمکردنی، دید و تێڕوانینی، ئەم بیرمەندانەی، بواری دیموکراسی، لەسەرەوە ئاماژەیانپێکراوە، یان ڕوونتربڵێم بەدیسکۆرسی فیکری هەموو بیرمەندانی بواری دیمۆکراسی بەتایبەت بێرناد لویس، سامیۆڵ هەنتینگتۆن، جۆن دیوی، ئەبراهام لینکۆڵن و سەدانیتر، دەتوانین خوێندنەوەیکی ژیرانە بۆ سیستەمی دیمۆکراسی بکەین و تێبگەین، کە ئایا سیستەمی هەرێمی کوردستان سیستەمێکی(دیموکراسی)ە یاخود، بەپێچەوانە سیستەمێکی(کلێپتۆکرەسی)ە.\nکلێپتۆکرەسی ووشەیەکی (یونانی)ە لەدوو ووشە پێک دێت: کلێپتەس واتا (دز) کراتۆس بەمانای ( پاوەر یان ڕوڵ) پاوەر واتا هێزیان دەسەڵات، ڕوڵ واتا فەرمانڕەوایی، یاساو ڕێسا. بەمانایەکی تر واتا (دەسەڵات و هێزی دز یان فەرمانڕەوایی دز). بیرمەندی سیاسەتی ئابوری هێرسچیل گرۆسمان پێیوایە'' ئەم جۆرە دەوڵەتە واتا دەوڵەتی کلێپتۆکراتیك، لەڕێگەی یارمەتییە بەرفراوانەکانی درێژە بەمانەوەی خۆی دەدات بۆ فەرمانڕەواکانی و ئەوانەی ڕەوایی پێدەدەن''. بانکی نێودەوڵەتی کە ناسراوە بە (ئینتێرنەشناڵ مۆنیتەری فەند) پێیوایە کەڕەپشن و شێوازەکانی کەڕەپشن پێکهاتەی سترەکچەری سیاسین، واتا کەڕەپشن بەرهەمی سیستەمی سیاسیە و پلان بۆدانراوە نەک ڕێکەوت، بۆیە کەڕەپشن تەواوی دامودەزگاکانی هەڵدەوەشێنێت. لەسیستەمێکی ئابوریدا کە یاسای بەرکار بونی نەبوو، وە مافی خاوەندارێتی بونی نەبوو، دەوڵەت و حکومەتی کلێپتۆکراتیك وەکو تاڵانچی لەسەرەوە بۆ خوارەوە شۆڕدەبێتەوەو پاشاگەردانی تەواو دێتەبون''. بەگوێرەی هەڵسەنگاندنێکی ساڵی (٢٠١١)ی فریدەم هاوسی ئەمریکا زیاد لەسەدا ٥٥ی ڕێژەی دانیشتوانی دنیا، لەژێرفەرمانڕەوایی ڕژێمی نادیمۆکراسیدا دەژین. بیرمەندو ئابوریناس، وانەبێژی ئابوری (خوزهێنگ چێن) لە زانکۆی وارویکی لەندەن دەڵێت''کلێپتۆکرەسی یەکێکە لەهەرە بەدناوترین ڕژێمەکانی نادیمۆکراسی''. زیاتر لەوبارەوەدەدوێت و پێی وایە ئەم جۆرە ڕژێمانە، زۆرجار بۆماوەیەکی دوروو درێژ لەسەر حوکم ماونەتەوە، سەرەڕایی هەبونی کەڕەپشنی بێ ئەندازە، بەدناوی، دابین نەکردنی خزمەتگوزاری، مامەڵەکردنێکی زۆر نابەرپرسانەو چەوت بەکارهێنانی ئابوری ووڵات، پێشێلکردنی مافی کۆمەڵایەتی و سیاسی کۆمەڵگاو تەواوی هاونیشتیمانیان. بەڵگەو ئارگومێنت و باسی خوزهێنگ ئەوەیە کە فەرمانڕەواو فەرماندەری سیستەمی ڕژێمی نادیمۆکراساسی کە ئەو بە سیستەمی کلێپتۆکرەسی ناوی دەبات واتا (فەرمانڕەوایی دز یان دەسەڵات وهێزی دز) بەناوی قانون و یاسا تەواوی دامودەزگاکانی دەوڵەت و سەرچاوەکانی، بۆخۆیان بەشێوەیەکی مۆنۆپۆلکراو دەستی بەسەردادەگرن، و بەکاری دەهێنن بەمەبەستی زیاتر فراوانکردنی ئابوری تاکەکەسی خۆیان، خێزانیان، ملکەچانیان، و بەرژەوەندی سیاسی خۆیان، ئەمەش سەردەکێشێت بۆ توندوتیژی و دەسترێژیکردنە سەر مافەکانی مرۆڤ و زیاتر دواکەتنی گەشەی کۆمەڵگا.\nبۆئەوەی سیستەمی هەرێمی کوردستان وەك سیستەمی کلێپتۆکرەسی(دەسەڵات و فەرمانڕەوایی دز) ناو زەند بکەین، بێشك دەکرێت خۆمان بەدور بگرین لە فڕێدانی کۆمەڵێك ووشە و زاراوەی عەفەوی، بەڵکو دەبێت بەشێوەیەکی سەربەخۆیانە و پیشەگەرانە ئەم پرۆسەیە بۆ خوێنەرانی ئازیز شرۆڤەبکەین، نەك تەنیا لەڕوانگەی هزری بەندە وەکو(نوسەری ئەم بابەتە) بەڵکو پشت بەستن بە کۆمەڵێک نوسەری تایبەتی بیانی ئەمبوارە، کە دورو نزیك هەڵسەنگاندنی بابەتەکانیان لەمەڕبەرژەوەندی شەخسی یان بەرژەوەندی تایبەتی نەهاتوەتە بون، بەڵکو وەك نوسەری ئازاد و خاوەن ئێسیك و مۆراڵ(ڕاستگۆیی و ڕەوشت) لەمەڕ گرفت و کێشەکانی هەرێمی کوردستان دەڕوانن. نوسەری ئازاد و پرۆفیشیناڵ ئەو کەسەیە کە ناهێڵێت فکرو هزری شەخسی کاریگەری نێگەتیڤ (نەرێین) یان پۆسەتیڤ (ئەرێێن) بخاتەسەر بابەتەکەی یان ئەو ڕاپۆرتەی دەی نوسێت، واتا، توێژەری پیشەیی پێوویستە ، ڕۆڵی نیوتراڵی (سروشتی و بێلایەنانە) ببینێت. توێژەر دەبێت ڕاستگۆیی و مۆراڵ، بکاتە پێوەری هەڵسەنگاندن و نوسینەکانی، وەك دکتۆر( ڕەشۆرس کیدێر) دامەزرێنەری دەزگای ڕەوشتی جیهانی پێی وایە ''ڕۆژنامەڤان دەبێت لە چاویلکەی ڕاستگۆیی و ڕەوشتەوە ڕاپۆرتەکانی بنوسێت) وەك خۆی چۆن ڕوودەدات لەناو کۆمەڵگادا نەك وەك ئەوەی ئەو دەیەوێت''.\nتێد گاڵن کارپێنتەر، لێکۆڵەرەوەی بەشی بەرگری و سیاسەتی دەرەوەی ئەمریکا، لە کاتۆ ئینستیچویت پێی وایە ''هەرێمی کوردستان لەبری ئەوەی وەك دورگەیەکی پێشکەوتوی جوانی دیموکراسی سەرنجی هەموان بۆلای خۆی ڕاکێشێت لەناوچەکەدا، بەپێچەوانەوە وەك پاشکۆو مەعمیلێکی تری شکستخواردوی وویلایەتە یەکگرتوەکانی ئەمریکا سەری هەڵدا، بگرە زۆردارترین و دزترین دەسەڵاتی جیهانی سێ یەمە''. تێد گاڵن کارپێنتەردەڵێت ''لەڕاستیدا کوردستان لەهەموو ڕویەکەوە ووڵاتێکی سەربەخۆبوو، جگە لەناوەکەی، کە وەک هەرێمێکی ئۆتۆنۆمی ناوزەند دەکرا لە ئێراقێکی یەکگرتودا. خاوەنی هێزی چەکداری خۆی بوو (پێشمەرگە)، ئاڵا، زۆرجار وەك هاوپەیمانی دووەمی ئەمریکا باس دەکرا دوای ئیسرائیل، لە ڕۆژ هەڵاتی ناوین، هەروەها پێشڕەوییەکانی پێشمەرگە دژی داعش، تاڕادەیەکی باش بوە جێی سەرنجی ئەمریکا، بەڵام گۆڕانکارییەکانی ئەم دواییە، گومانی ڕاستەقینەی دروستکرد لەسەرئەوەی، گوایە کوردستان، هەرێمێکی سەرکەوتو پێشکەوتوی دیموکراسییە. کارپێنتەر پێی وایە، هۆکاری قەیرانی ئابوری و نەدانی حەقی کارمەند و پیشەوەران و بونیاد نەنانی هیچ خزمەتگوزارییەک، تەنیا دابەزینی نرخی نەوت نییە، بەڵکو هۆکاری ئاشکراو ڕاستەقینە کەڕەپشن و(کلێپتۆکرەسی) دەسەڵاتی دزییە. هەروەها پێی وایە هەرێمی کوردستان ئیتر ئەو هەرێمە بەناوبانگەی دیموکراسی نییە کە بانگەشەیان بۆ دەکرد، بەتایبەت دوای ئەوەی پارتی دیموکراتی کوردستان، کە مەسعود بارزانی سەرۆکایەتی دەکات، تاك لایەنە ڕێگری کرد لە گەڕانەوەی سەرۆکی پەرلەمانی کورستان بۆ هەولێر و دەرکردنی چوار وەزیری حکومەت کە سەربە گۆڕان بوون. ئەمە سەرەڕای ئەوەی کە مەسعود بارزانی لە ساڵی(٢٠٠٥)ەوە سەرۆکی هەرێمی کوردستانە، بەڵام دوای تەواو بونی ماوەی یاسایی خۆیی، هێشتا لەسەر کورسی سەرۆکایەتی هەرێمی کوردستان مابوەوە. جێگری چاودێری مافەکانی مرۆڤی رۆژهەڵاتی ناوین، جەو سترەوك پێی وایە پارتی دیموکراتی کوردستان مێژوویەکی نێگەتیڤی هەیە لە بێ دەنگکردنی خەڵکی ناڕازی و ئەوانەی ڕەخنەی لێ دەگرن.\nناشکرێت بۆ باسکردن، و شرۆڤەی لەمەڕکلێپتۆکرەسی، دەسەڵاتی هەرێمی کوردستان و گەندەڵی، وەك بەڵگەو دۆکیمێنتی گەواهیدەر تەنیا پشت بە ڕەخنەگرو بیرمەندانی بیانی ببەستین، بۆ وێنە برایم جەلال لە پەرتوکی 'چەپکێک لەمێژووی کۆمەڵە' دەڵێت '' ساڵی (1972) ئەو سندوق ئەمنی چاودێرییەتی خانەنیشینی سلێمانی بوو، ئەو دائیرەیە سەربە خەزێنەی سلێمانی بوو، وەک سدوقی ئەمینی دەبوو بەپێی یاسا، هەموو خانە نشینەکان خۆیان و ناسنامەی خانەنیشینیا ئامادەبن، بۆ وەرگرتنی مووچەکانیان، ئەوانەش کەبەهۆی نەخۆشی، یان کەم ئەندامی ئەوتۆ، کە توانای ئامادەبونیان نەبوایە، دەبوو سندق ئەمینی سەردانی ماڵی کەم ئەندامانی بکردایە بۆ وەرگرتنی ناسنامەو پەنجەمۆریان و پاشان مووچەکانیان دەدرا بەکەسێکی نزیکیان، بەڵام هەرلە یەکەم مانگدا بەڕێوەبەری خەزێنەو چاودێری خەزێنە لیستی (٢٠٠ ) ناویان خستوەتە بەردەمی، کە تەنیا (٢٥) لەو ناوانە بونیان هەبووە، واتا (١٧٥) یان وەهمی بوونە''. بەمانەیەکیتر دەتوانین بڵێن سیستەمی کلێپتۆکرەسی لەهەرێمی کوردستاند، مێژوویەکی لە پێشینەی هەیە واتا، ئەم سیستەمی کلێپتۆکرەسییە دەگەڕێتەوە بۆساڵی١٩٧٢ لەسەردەمی حوکمی زاتی، وەک برایم جەلال دەڵێت ''ئەم (٢٠٠) ناوە کە تەنیا وەک وەهم بونیان هەبوو بە پیلانی پارتی دیموکراتی کوردستان لەڕێگەی شێخ جەمال بەڕیوەبەری خەزێنەو عەلی لاوە کە جاودێری خەزێنەبوە وەرگیراوە، هەربۆیە پاش ئەوەی کە ڕیگری کردوە لەپێدانی ئەو مووچە وەهمیانە، وە بەدوادا چونی کردوە لە ڕاستی و دروستی ناوەکان، بەدانپێدانانی عومەر ڕەزا''هەموو ناوەکان دروستکراو پەنجەمۆرکراون، لەڕێگەی خۆی و هاوپیشەکەی''. سەرەنجام ڕێگریکردن لەم ناعەدالەتییە، بوەتە هۆی دەرکردن و گوێزانەوەی ( برایم جەلال)لەشاری سلێمانییەوە بۆ شاری کەرکوک، دەرەوەی ناوچەی حوکمی زاتی، بۆئەوەی کەس نەبێت ڕێگری لەو جۆرە گەندەڵی و پاشاگەردانییە بکات.


14/5/2020 - 10:59\nبه‌هۆی ئاسانكاری و هه‌ڵگرتنی قه‌ده‌غه‌ی هاتووچۆیه\nنرخی زێڕ له بۆرسه‌ی جیهان و بازاڕه‌كانی هه‌رێمی كوردستان به‌راورد به ڕۆژانی قه‌ده‌غه‌ی هاتووچۆ له به‌رزبوونه‌وه به‌رده‌وامه. ئاسایی كردنه‌وه‌ی دۆخی ئابووری و هاتووچۆ له به‌شێك له وڵاتانی جیهان جموجۆڵی زۆری خستووته‌وه نێو بۆرسه‌كانی جیهان. به به‌راورد به مانگه‌كانی ڕابردوو نرخی زێڕ له بازاڕه‌كانی جیهان له به‌رزبوونه‌وه به‌رده‌وامه.\nمانگی ئاداری ڕابردوو نرخی هه‌ر ئۆنسه‌یه‌ك زێڕ 270 دۆلار به‌رزبووه‌ته‌وه به‌جۆرێك له 13/3/2020 نرخی ئۆنسه‌یه‌ك زێڕ له بازاڕه‌كانی جیهان و هه‌رێمی كوردستانیش گه‌یشته 1450 دۆلار هه‌ر ئه‌و كاته نرخی مسقاڵێك زێڕی عه‌یار 21 كه له هه‌رێمی كوردستان خواستی زۆری له‌سه‌ره به 245 هه‌زار دینار، عه‌یار 24 به 282 هه‌زار، عه‌یار 18 به 210 هه‌زار دینار ده‌فرۆشرا.\nئه‌م دابه‌زینه‌ی نرخی زێڕ له مانگی ئادار به‌هۆی بڵاوبوونه‌وه‌ی ڤایرۆسی كۆرۆناوه بوو به‌ڵام ئێستا كه دۆخی زۆربه‌ی وڵاتان به‌ره‌و ئاسایی بوونه‌وه ده‌ڕوات له‌نێویاندا هه‌رێمی كوردستان ئه‌مه‌ش نرخی زێڕی به‌رز كردووه‌ته‌وه به‌جۆرێك ئێستا نرخی مسقاڵێك زێڕی عه‌یار 21 كه له هه‌رێمی كوردستان زۆرترین خواستی له‌سه‌ره به 298 هه‌زار دینار ، عه‌یار 24 به 341 هه‌زار ، عه‌یار 18 به 255 هه‌زار دینار ده‌فرۆشرێت.\nئه‌م به‌رز بوونه‌وه‌ی نرخی زێڕ وایكردووه هاوڵاتیان زیاتر ڕوو له بازاڕ بكه‌ن بۆ فرۆشتنه‌وه‌ی زێڕه‌كانیان به‌جۆرێك وه‌ك زێڕه‌نگران باسی ده‌كه‌ن ئێستا فرۆشی زێڕ له‌سه‌دا 10% یه زێڕه‌نگران له‌سه‌دا 90% ی زێڕی به‌كارهاتووی هاوڵاتیان ده‌كڕنه‌وه.


گەشتوگوزار خاوەن هۆتێل و مۆتێلەكان لە حاڵەتێك ئاگادار دەكاتەوە - باسنیوز\nگەشتوگوزار خاوەن هۆتێل و مۆتێلەكان لە حاڵەتێك ئاگادار دەكاتەوە\nپابەندی گرێبەست و ڕێنماییەکان نابن\nدەستەی گشتیی گەشتوگوزاری هەرێمی كوردستان سەرجەم خاوەن هۆتێل و مۆتێلەكان و شوێنەكانی مانەوە لە حاڵەتێك ئاگادار دەكاتەوە كە زیانی بە كەرتی گەشتوگوزاری گەیاندووە.\nنادر رۆستی، گوتەبێژی دەستەی گشتیی گەشتوگوزاری هەرێمی كوردستان بە (باسنیوز)ی راگەیاند: "لە سەرەتای ئەمساڵەوە تا ئێستا هاتنی گەشتیاران رۆژ لەدوای رۆژ ڕوو لە زیادبوونە و ئەوەش بووەتە مایەی دڵخۆشی و جووڵەی خستووەتە بازاڕەكان و بووەتە هۆی بووژانەوەی ئابووریی هەرێمی كوردستان.\nگوتەبێژی دەستی گەشتیی گەشتوگوزار گوتیشی: "بەداخەوە ئەو زیادبوونەی گەشتیاران لەلایەن چەند خاوەن هۆتیل و جێگاكانی حەوانەوەی گەشتیاری قۆزراوەتەوە و لە ناوەڕۆكی ڕێنمایی و مەرجەكانی ناو گرێبەستەكانی خۆیان پەشیمان بوونەتەوە كە پێشتر لەگەڵ كۆمپانیا گەشتیارییەكان واژویان كردووە و تاڕادەیەك پێیانەوە پابەند نین، ئەوەش زیانی زۆری بۆ ئایندەی كەرتی گەشتوگوزار هەیە و بێمتمانەیی دروست دەكات و كاریگەریی نەرێنیش دروست دەكات لەسەر بەرنامەكانی داهاتوومان لە كەرتی گەشتیاریدا.\nنادر رۆستی داوای لە خاوەن هۆتیڵ و مۆتێل و شوێنەكانی حەوانەی گەشتیاران كرد كە هەموو لایەك پابەند بن بەو گرێبەستانەوە، بە پێچەوانەوە بە مەبەستی پاراستنی بەرژەوەندییە گشتییەكان رێكاری پێویست بەرانبەریان دەگرێتەبەر.\nلە چەند ناوچه‌یه‌كى هه‌رێمى كوردستان تەرزە باری\nلە پشدەر 3 كه‌س به تۆمه‌تى دزینى شوێنه‌وار ده‌ستگیر كران\nهێشتا بڕیار لەسەر كردنەوەی مەرزە لاوەكییەكانی هەرێمی كوردستان نەدراوە\nپڕۆژه‌ى گۆڕینى به‌ڕێوه‌به‌رى په‌روه‌رده‌كان ته‌واو بووه\nڕانیه.. له ڕووداوێكدا منداڵێك گیانی له‌ده‌ست دا\nبەوێنە.. بوژانەوەی سەرچاوەکانی ئاو لە دەڤەری پشدەر\nوەزارەتی تەندروستی: دەرمانی ماوە بەسەرچوو لە عێراقەوە نەهاتووەتە هەرێمی کوردستان\nزانكۆى ڕاپه‌ڕین له ئێسكه‌په‌یكه‌رى ئاژه‌ڵه دۆزراوه‌كه‌ى بنارى قه‌ندیل ده‌كۆڵێته‌وه


وەزیری نەوتی عێراق: بە جۆرێک مامەڵە لەگەڵ نەوتى هەرێم دەکەین کە لە بەرژەوەندی هەموو لایەک بێت\nکۆدی هەواڵ: 6071\nڕێکەوتی بڵاوکردنەوە: 08:03 - 2022/05/28\nبەشی عێراق و هەرێمی کوردستان- وەزیری نەوتی عێراق ڕایدەگەیەنێت بە جۆرێک مامەڵە لەگەڵ نەوتى هەرێم دەکەین کە لە بەرژەوەندی هەموو لایەک بێت و کەس زیانی لێ نەکات.\nبەپێی هەواڵی کوردپرێس، ئیحسان عەبدولجەبار وەزیری نەوتی عێراق لە میانەی کۆبوونەوەی لەگەڵ شاندێکی وەزیریی وزەی فەڕەنسا ڕایگەیاند، ڕێژەی بەرهەمهێنانی نەوتی عێراق ڕۆژانە چوار ملیۆن و ٨٠٠ هەزار بەرمیلە و لەو بڕەش یەک ملیۆنی لە بەرهەمهێنانی ناوخۆدا بەکاردەهێنرێت و سێ ملیۆن و ٨٠٠ هەزار هەناردەی دەرەوە دەکرێت.\nناوبراو ئاماژەى بەوەش کردوە، پلانیان هەیە تا کۆتای ساڵی ٢٠٢٧ ڕێژە بەرهەمێنانی نەوت بەرز بکەنەوە بۆ هەشت ملیۆن بەرمیل نەوتی ڕۆژانە.\nسەبارەت بە دۆسیەی نەوتى هەرێمى کوردستانیش وەزیرى نەوتى عێراق ئەوەى خستوەتەڕوو، دەیانەوێت بە جۆرێک مامەڵە لەگەڵ نەوتى هەرێم بکەن کە لەبەرژەوەندی هەموو لایەک بێت و کەس زیانی لێ نەکات، بۆیە جەختی کردوەتەوە کە دەیانەوێت بە سەرجەم گرێبەستە نەوتییەکانى هەرێمدا بچنەوە.\nیاریدەدەری وەزیری دەرەوەی ئەمریکا بۆ نێچیرڤان بارزانی: ویلایەتەیەکگرتووەکانی ئەمریکا پشتیوانی لە هەرێمی کوردستانی بەهێز دەکات وەکوو بەشێک لە عێراق\nئەندامێکی یەکێتیی نیشتمانیی کوردستان: بوونی هێزی تورکیا لە باکووری عێراق داگیرکارییە\nیاریدەدەری وەزیری دەرەوەی ئەمریکا بۆ نێچیرڤان بارزانی:\nبەشی عێراق و هەرێمی کوردستان- یاریدەدەری وەزیری دەرەوەی ئەمریکا بۆ کاروباری رۆژهەڵاتی نزیک لە پەیوەندییەکی تەلەفۆنیدا لەگەڵ نێچیرڤان بارزانی پشتیوانیی وڵاتەکەی بۆ هەرێمی کوردستان دووپاتکردەوە.\nئەندامێکی یەکێتیی نیشتمانیی کوردستان:\nبەشی عێراق و هەرێمی كوردستان- ئەندامی یەكێتی نیشتمانیی کوردستان جەختی لە دژایەتیی حزبەکەی كردەوە هەمبەر بەردەوامیی پێشێلكردنی سەروەریی خاكی عێراق لە لایەن سوپای توركیاوە، رایگەیاند: بوونی ئەو هێزانە لە باكووری عێراقدا چەشنێک لە داگیرکارییە.


ڕای من لەسەر وتە بەنرخەکەی بیرمەندی گەورەی عەرەب (حەسەن عەلەوی)\nThursday, 01.02.2020, 8:47\nئەو کەسایەتییە کە دەمانەوێ ئەمڕۆ لە ووتارەکەمان دا باسی کەین تەمەنی ڕامیاری و ڕۆژنامەگەریی لە ماوەی تەمەنی نووسەری ئەم ڕستانە درێژترە. تۆمارگەی ژیانی پڕە لە شەڕە قەڵەم و ڕوو بەروو بوونەوە لەگەڵ نەیارەکانی و ڕەکەبەرەکانی ڕامیاریی دا. هەر لەسەرەتای پەنجاکانی سەدەی ڕابردوو دا تاکو ئێستا لە ململانی هزری دایە لە گۆڕەپانی ڕامیاری و ڕۆژنامەگەری عەرەبی و عێراقی دا. ئەم بیرمەندە گەورەیە (حەسەنی عەلەوی)ه کە ئەمڕۆ تەمەنی نزیکەی نەوەد ساڵە پڕە لە پێدان و ڕوو بەروو بوونەوە. بەلام، هێشتا دەنگێکی بەرزی هەیە وەکو گەنجیکی سی ساڵە، بەتایبەت کاتی کە بە شێوازی بەغدادی وڵامی پڕسیارەکانی وتەبێژەکە ئەداتەوە. خوێنەری هێژا، لەم پێشەکیە کورتە دا ئەمەوێ شتێک بڵێم دەر بارەی شاری بەغدا کە تەنها خۆم بەرپڕسم لێ، ئەمەیش وەهایە: ئەوانەی کە شاری بەغدایان دروست کرد لەسەرەتای هەزارەی دووەم پێش زایین کوردونیاشەکان (کاشیەکان =کاسییەکان) بوون. نێویان لەو شارە نا بەغدا، واتا بەغ بە ئێمەی دا، بەغیش لەو سەر دەمە نێوی خودا بوو، پاشان کە دینە کوردیەکە ونبوو ڕۆژگار کارتێکرد بەغ یا بەگ لەبەر کرا وکو چۆنیەتی بۆ کەسایەتی نێودار. بەهەر حاڵ. بابەتەکەمان ئەمە نییە، بابەتەکە ئەوەیە کە پێش چەند ساڵێک نازناوی "شێخی بەغدا" دایان بە کابرایەک بە ناوی (عبد الحسين محفوظ)، بەڵام من کە نەوەی ئەو کوردانەم کە بەغدایان دامەزراند پێشنیار ئەکەم نازناوی شێخی بەغدا بدرێ بە بیرمەند (حەسەن عەلەوی) کە شایانێتی. خوێنەری بەڕێز، لەسەر ئاستی نەتەوەی عەرەب، هەرچەند خۆی ناشونالیستیکی عەرەبە، بەڵام هەر قسەی خۆی ئەکا ئەگەر لە بەرژەوەندی عەرەبیش نەبێ و هەندی عەرەبی سەر گەرم تووڕە لێ بن. پێش چەند ساڵێک بە چاوی خۆم حەسەنم بینی لە یەکێک لە تەلەفیزیونە عەرەبیەکان بەدەنگی بەرز گوت: کەرکووک شاریکی کوردیە، باو باپیران کوردەکان پێش پێنج هەزار ساڵ لە شاخەکانی دەوروبەری کەرکووک هاتنە خوار و دروستیان کرد. پاش ئەم قسە نەستەقە، وتە دروستە بە چەند ساڵێک، دیسان جارێکی تر (حەسەن عەلەوی)م بینی لە چاو پێکەوتنێک دا لە گەڵیا لە یەکێک لە کەناڵە عەرەبیەکان گوت: ڕؤژێک لە ڕۆژان لە یەکێک لە وڵاتە ئوروپیەکان بووم، ڕۆیشتم بۆ یەکەێک لە مۆزەخانەکانیان - ئەگەر هەلە نەبم مۆزەخانەی "لۆڤەر= Louvren" بوو- ئەڵێ چاوم کەوت بە بەردەنووسێک بە خەتی بزماری چەند دێڕیک لە سەری نووسرا بوو، ئەڵێ: لە بەرپڕسی ئەو یەکەیە پڕسیاری لێ کرد ئایا دەتوانی ئەمە وەڕگێری بۆم؟ وتی بەڵێ. گوتم چیە؟. گوت: ئەمە پەیمانیکە تەمەنی هەزاران ساڵە لە نێوانی شای فارس و شای بابل دژ بە خەڵکی شاخەکانە. هەڤاڵ (حەسەن عەلەوی) گوت: ئەم پەیمانە دژ بە کورد بوو. بەدوایا وتی: ئەم پەیمانە شێوەی هەمان پەیمانی جەزائیرە کە لە ساڵی ١٩٧٥ی زایینی لە نێوان جێگری سەرۆکی ئەنجومەنی سەرکردایەتی شۆرش لە عێراق سەدام حوسەین و شای ئێران محەمەد رەزا پەهلەوی بەسترا دژ بە گەلی کورد. بەڵام مەبەست لەم ووتارە ئەم دواییە کە ئێستە باسیکەم. پاش ماوەییک کەناڵی تەلەفیزیونی "سامرا" لە بەرنامەی "پانوراما" چاوپێکەوتنێک لە گەڵی بیرمەندی عێراقی (حەسەن عەلەوی) ئنجام دا. من لێرا ئەو بەشەی کە پەیوەندی بە کوردەوە هەیە ئەی نەمە بەر دەستی خوێنەری کوردی بەڕێز، هیوادارم سەرکەوتو بم لە وەڕگێرانەکەی چونکە من ئەم ووتارە بە زمانی عەرەبی نووسیم پاشان بینیم باشترە ئەگەر وەڕیگێرم بۆ زمانی کوردی تا خوێنەری کوردی کە عەرەبی نازانی کەڵکی لێ وەرگری. پێشکەشە عەرەبەکە بەهۆی لووت بەرزی ڕەگەزپەرستی عروبی دا پڕسیاری لێ کرد: کام نەتەوە لایانگری عەرەبە - بەڵام ماناکەی بە عەرەبی ناشرینە پێ ئەڵێن موالي- هەڤاڵ حەسەن یەکسەرە وڵامی توندی دایەوە و گوت پێ: ئەمانە - کوردانە- لایانگر نیین " ليسوا موالين" ئەمانە هاوبەشن "شركاء" پاشان قسەکەرەکە قسەکەی ڕاست کردەوە و گوت: بێگومان هاوبەشن بۆ نەتەوی عەرەب. پاشان هەڤاڵ حەسەن بەردەوام بوو لە قسەکانیا وتی: گەلی کورد لە عێراق دا دەبێ مافیان لە عەرەب زیاد تر بێ، چونکە ئەمان بوونیان لەسەر ئەم ئەرزە کۆنترە لەعەرەب. قسەکەرەکە پڕسیار دەکا: ئایا لە خودی عەرەب؟. مامۆستا عەلەوی دەڵێ: بیگۆمان "طبعا". دیسان پێشکەشکەرەکە پڕسیار دەکا: کەی عەرەب هاتن - بۆ عێراق-. هەڤاڵ حەسەن ئەڵێ: ئەمە ١٥٠٠ ساڵە. پێشکەشکەرەکە قسکە پێ دەبڕی: بەمانای لە سەرەتای فتوحاتی ئیسلامی. مەبەستیەتی داگیرکردنی عەرەبی ئیسلامی بۆ ئەو وڵاتانە کە عەرەب نبوون. هەڤاڵ حەسەن وڵامی دەداتەوە: بەڵێ ئەمە١٥٠٠ سالە، پڕسیار دەکا: ئێستە چ ساڵیکی کۆچیە؟ ١٤٥٠یە، بە گوێرە ئەم مێژووە ئێمەی عەرەب پێش ١٤٥٠ ساڵ هاتینە ئێرا، دیسان حەسەن ئەڵێ: بەڵام گەلی کورد ئەمە ٦٠٠٠ ساڵی لێرایە؟. پێشکەشکەرەکە قسەکە پێ دەبڕی: بێگومان، ئەکەدیەکان و سۆمەریەکان و کوردەکان لە شیمال بوون. خوێنەری بەڕێز، پێشکەشکەری گەوج نازانی کە سۆمەریەکان دیسان کورد بوون، هەروەها نازانی کە نێوی کوردستان لە نێوی عێراق بەم سنوورە کە ئەمڕۆ هەیەتی زۆر کۆنترە؟ ئاخر کام شیمال ئەی بێگانە؟ برۆ سەیری دەستوورەکەتکە کە پێنج بار نێوی هەرێمی کوردستان تیا هاتووە بە بێ پاشگەزی عێراق؟ ئاگادار بە، هەوڵ نەدە کۆمەڵە وشەی ڕەگەزپەرستی لە فەرهەنگەکانی ڕەگەزپەرەستەکانی عەرەب لەبەرکەی، نیشتمانی کورد نێوی کوردستانە؟. بۆ زانیاری، پێش هاتنی عەرەب بۆ ئەرزی میسوپۆتامیا "مەیاندوو ئاو" وەکو تاڵانکەر، پێش ئەمانیش، هەر لەسەرەتای شارستانیەت دا نێوی نیشتمانی کورد بە نێوی خۆیەوە بووە، بە نێوی ئەم گەلە بووە لە پاڵ یەکدان پێ ئەڵێن: "سەرزەمینی کوردان= أرض الأكراد". خودی سۆمەریەکان پاش ئەوەی لە شاخەکانی کوردستان هاتنە خۆارەوە و لە کناری روباری دیجلە و فورات نیشتە جێ بوون بە کوردستانیان گوت: سەرزەمینی کاردا. ئاشوریەکانیش پێش لەناوبردنیان بەیەک جاری پێ گوتن: کورتی. بابلیەکانیش پێ گوتن: قاردو. بۆ زانیاری، سامیەکان باوە لایان پیتی "ک" دەیگۆرن بە "ق" هێشتا خرستیانەکان بە بەنک ئەڵێن بانق؟ بە کارت ئەڵێن قارت؟. عەرەبیش بە گریک کە یونانە ئەڵێن: ئیغریق؟. هەروەها برا سورانیەکانمان لە ئەوان وەریان گرتووە بە بانک ئەڵێن: بانق، بە فێرگە، خوێندنگە، ئەلێن قوتابخانە کە لە کێتابەوە "پەڕتووک" هاتوە. بمبورن، تۆزێک لە بابەتەکە دەرچوین. با بچینەوە سەر هەڤاڵ حەسەن کە ئەڵێ: نەتەوی کورد دەکەوێتە نێوان عەرەب و فارس. دیسان ئەڵێ: دان پێ نان بەم نەتەوەیە شتێکە و بوونی لە سەر ئەم ئەرزە شتی ترە. دیسانەوە ئەڵێ: نەتەوەی کورد لە مێژە بوونی هەیە ئەمە ٦٠٠٠ ساڵە لەم دەڤەرەیە، بەڵام عەرەبەکان ئەمە ١٤٥٠ ساڵە لێران؟. دیسان باسی نەتەوەی چوارم دەکا لە ڕۆژهەڵاتی ناوین، ئەڵێ: دەڤەرەکە وەهایە، عەرەب، تورک، فارس، ئەڵێ بەڵام ئێمەی عەرەب جوولەکە کردن بە نەتەوەی ژمارە چوار، کەچی ئەبێ کورد نەتەوەی ژمارە چوار بێ. هەر وەها ئەڵێ: کاتی کە کوردەکە قسە دەکا تاوانباری دەکەن کە زایۆنیستە، ئەڵێ بە دەسەڵات دارانی عەرەب: ئێوە زایۆنیستین کە دانتان بە ئیسرائیل نا، باڵویزخانە بۆی بازکردن، ئێوە زایۆنیستن نە کوردەکان، ئاخر کورد چی هەیە لە گەڵ ئیسرائیل؟. پێشکەشکەرەکە ئەڵێ: کورد هیچ پەیوەندیکی لەگڵ فەلەستین نییە. هەڤاڵ حەسەن وڵامی ئەداتەوە: بۆ، مەگەر نێوەی ئەفسەرانی سوپای عێراق کورد نەبوون لە فەلستین کوژران؟ دیسان پێشکەشکەرەکە ئەڵێ: "سەلاح الدین" لە کوردانە. هەڤاڵ حەسەن ئەڵێ: بەڵێ سەلاح الدین بەوکیانە. خوێنەری هێژا با لێرا کەوانەی بیکەمەوە تا شتێک لەم بارەوە بیگەم. لە ساڵی ١٩٤٨ گۆرانی بێژ (عەلی مەردان) چوو بۆ فەلستین لە وێ ئاهەنگێک سازکرد بۆ سەربازە کوردەکان کە ئەفسوس شەڕیان کرد دژی جووەکان. دیسان لە ساڵی ٢٠١٨ گۆرانی بێژی عێراقی "سەعدوون جابر" چوو بۆ شاری قودس و جەنین لە ئیسرائیل لە وێ چووە سەر قەبرانی ئەو سەربازانە لە وێ کوژران بەڵام ناوەکانیان و ناو شارەکانیان هێشتا لەسەر قەبرەکان ماوە، ئەمەی خوارەوە ناوی هەندی لەو سەرباز کوردانەن کە لە وێ کوژران: ١- إبراهيم يونس خەڵکی شاری زاخۆ. ٢- حجي محي الدين خەڵکی شاری كوێسنجق. ٣- هرتي يونس خەڵکی أربيل (هەولێر) پایتەختی هەرێمی كوردستان.٤- قيصر أحمد خەڵکی شاری کەرکووکی دڵێ کوردستانە.٥- محمد رجب لە شاری دهۆك. ٦- محمود حسين لە شاری هەولێر (أربيل).٧- معروف درويش شاری زاخۆ.٨- هادي صالح شاری کەرکووک. ٩- ياسين أمين شاری مویسل، هەتادوایی.\nخوێنەری هێژا، ئەو شتەی من هان دا تا ئەم ووتار بنووسم بە عەرەبی و دیسان بێکەم بە کوردی تێشکانی، لاواز بوونی ڕاگەیاندنی کوردیە لە هەرێمی کوردستان. ئایا ئەرکی سەر شانی ڕاگەیاندنی کوردی چ ڕۆژنامەکان چ کەناڵە تەلەفیزیونەکان و ئەوانی تر ئەوە نیە کە هەر قسەیکی بەڵگەدار و باش دەوتری لەلانی ئەو کەسایەتیانە کە کورد نیین؟ چ کەسانی ڕامیار بن یا ڕۆژنامەگەر یا هونەرمەند هەتادوایی بە مانشێتی گەورە بڵاو بکاتەوە؟. ئەگەر کورد ڕاگەیاندنیکی کوردستانی نەتەوایەتی نە حزبی هەبوو بۆ ڕۆژ دووەم قسەکانی بیرمەند (حەسەن عەلەوی) بە مانشێتی گەورە و لە لاپەرە یەکەمی بڵاو کردەوە و لە کەناڵە تەلەفیزیونەکانی باسی کرد، کە بیرمەندی گەورەی عەرەب ئەڵێ: کورد پێش ئێمەی عەرەب بە ٤٥٠٠ ساڵ لێرایە و لە ئێمەی عەرەب زۆر کۆنترە لە دەڤەرەکە و کورد نەتەوەی چوارمە لە ڕۆژهەڵاتی ناوەڕاست دا.\nهەڤاڵ حەسەن، بابی عومەر،بەداخەوە، منی هاووڵاتی کوردی بێ دەسەڵات بێجگە لە پێنووسەکەم شتی ترم نییە، لێرەوە بە پێنووسەکەم بە دڵێکی ساف و نیەتێکی پاک و بە دەنگیکی بەرز پێت ئەڵێم زۆر سوپاس هەڤاڵی بەڕێز (حەسەن عەلەوی) بۆ هەمیشە پشتگیریەکەت لە گەلی کوردی ماف خۆراو.\n" بزن بۆ شەوێکیش شوێنی خۆی خۆش ئەکات"\nئایا دیمەنی دار خورمای عەرەب لە دهۆکی دەلال سەیر نییە!\nبۆ پرۆفیسۆر عزالدين مصطفى رسول\nبە بوونەی ڕۆژی قوتابیانی شاری ئوربرو پیرۆزبایی دەکەین


ژماره‌یه‌ك فه‌رمانبه‌ر له وه‌زاره‌تی كشتوكاڵ داده‌مه‌زرێنرێت\nوتەبێژی وەزارەتی کشتوکاڵ و سەرچاوەکانی ئاوی حكومه‌تى ھەرێم راگەیاند، فه‌رمانى دامه‌زراندن بۆ ١٧١ پزیشكى كاتیى ڤیتێرنه‌رى ده‌رکراوە و لەمەودوا دەبن بە هەمیشەیی.\nئەمڕۆ پێنجشەممە 25ی شوباتی 2021 حسێن حەمەکەریم، وتەبێژی وەزارەتی کشتوکاڵ و سەرچاوەکانی ئاو راگەیاندووە، "بڕیارى دامه‌زراندن بۆ ژماره‌یه‌ك پزیشكى كاتیى ڤێتێرنه‌رى له‌لایه‌ن ئه‌نجومه‌نى وه‌زیران و وه‌زاره‌تى داراییەوە ده‌رچووه".\nوتەبێژی وه‌زاره‌تى كشتوكاڵى حکومەتی ھەرێمی ئەوەشی خستەڕوو، ژماره‌ى ئه‌و پزیشكانه‌ى كه كاتیى بوون و بوون به هه‌میشه‌یى ١٧١ پزیشكى ڤێتێرنه‌رین کە لە شارى سلێمانى ٩٠ كه‌س و له شارى دهۆك ٤٩ و له پارێزگاى هه‌ولێر ١٥ و له گه‌رمیان ١٠ کەس و له شارى هه‌ڵه‌بجه‌ش حەوت كه‌س.\nوتەبێژی وەزارەتی کشتوکاڵ و سەرچاوەکانی ئاو ئاماژەی بەوەشکرد، ماوه‌یه‌كه بێگه‌رد تاڵه‌بانى وه‌زیرى كشتوكاڵ و سه‌رچاوه‌کانی ئاو، له هه‌وڵى ئه‌وه‌دایه ئه‌و پزیشكانه بكرێن به هه‌میشەیی، له‌به‌ر ئه‌وه‌ى له ساڵانى رابردوو خانه‌نشینبوونى ژماره‌یه‌كى زۆری پزیشكانى ڤێتێرنه‌رى كارى كردبووه سه‌ر ئه‌وه‌ى لە به‌شێك له بەڕێوبه‌رایه‌تییه‌كانی ئەو بوارە و بۆشایى دروستکردبوو.\nمەسرور بارزانی: ئاماده‌ین پرۆژه‌ی هاوبه‌ش له بواری كاره‌با له‌گه‌ڵ عێراق ئەنجامبدەین\nئەنجومەنی وەزیران پەیڕەوی ڕێکخستنی پاسەوانی لە هەرێم پەسەند ده‌كات\n25ی نیسان موچه دابه‌شده‌كرێت\nسه‌رۆكی حكومه‌تی هه‌رێم نامه‌یه‌كی فه‌رمی ئاراسته‌ی كازمی ده‌كات\nوه‌زاره‌تی دارایی له باره‌ی لێبڕینی موچه ڕاگه‌یه‌نراوێك بڵاوده‌كاته‌وه\nئه‌مڕۆ ئه‌نجومه‌نی وه‌زیرانی هه‌رێم كۆده‌بێته‌وه


د. ئاراس برادۆستی شتی مەترسیدار لەسەر کۆرۆنا لە هەرێمی کوردستان ئاشکرا دەکات\nپزیشک و میدیاکاری ناسراو، د. ئاراس برادۆستی، دەڵێت " ژمارەی مردن و تووشبووانی كۆرۆنا زۆر زیاترە لەوەی وەزارەت رایاندەگەیەنێت".\nلەنووسینێکدا بەناونیشانی " کوردستان.. هەزار تووشبووی کۆرۆنا لە رۆژێکدا!" د. ئاراس برادۆستی نووسیوویەتی" ئەو داتایانەی وەزارەتی تەندروستی رایدەگەیێنێت سەبارەت بە کۆرۆنا راستەقینە نین، ئەمە نەک لەبەرئەوەی وەزارەتی تەندروستی نەیەوێت راستییەکان بە خەڵک بڵێت، بەڵکو لەبەرئەوەی پابەندە بە هەندێک بنەمای رێکخراوی تەندروستی جیهانی و پرۆتۆکۆڵی وەزارەتی تەندروستی عێراق، بەڵام دەرهاوێشتەکانی ئەو پابەندبوونە دەبنە هۆی هەڵسەنگاندنی هەڵەی دۆخەکە و ئاراستەی کارەکان دەگۆڕێت".\nکوردستان.. هەزار تووشبووی کۆرۆنا لە رۆژێکدا!\nئێستا دۆخەکە وایە کە هەمووان بەدوای هەواڵێکی خۆشەوەن، هەر کەسێک هەواڵی خۆشی پێبێت خۆشەویست دەبێت، هەندێک کەس و لایەن ئەم راستییەیان دەزانی بۆیە ماوەیەک کەوتنە بازرگانیکردنی سیاسی بە بابەتەکە، بەڵام هەر زوو بۆیان دەرکەوت دۆخەکە لەوە خراپترە و خۆشبەختانە دەستیان لەو یارییە هەڵگرت کە خەڵکی خێرلەخۆنەدیوی دەکردە قوربانی.\nئەوەی ئێستا پێتانیدەڵێم هەواڵێکی ناخۆشە، بەڵام ناچارم بیڵێم و بە ئەمانەتێکی زانستی و مرۆیی گرنگی دەزانم، نابێت ئێمە خەریکی دروستکردنی گەشبینیی درۆینە و کاتی بین، دەبێت شتێک بکەین لە کۆتاییدا دڵخۆش و سەرکەوتووبین نەک لە نیوەی رێگەدا دڵخۆشییەکی کورتخایەنمان هەبێت و لەکۆتایی رێگەکەشدا بکەوین.\nئەو داتایانەی وەزارەتی تەندروستی رایدەگەیێنێت سەبارەت بە کۆرۆنا راستەقینە نین، ئەمە نەک لەبەرئەوەی وەزارەتی تەندروستی نەیەوێت راستییەکان بە خەڵک بڵێت، بەڵکو لەبەرئەوەی پابەندە بە هەندێک بنەمای رێکخراوی تەندروستی جیهانی و پرۆتۆکۆڵی وەزارەتی تەندروستی عێراق، بەڵام دەرهاوێشتەکانی ئەو پابەندبوونە دەبنە هۆی هەڵسەنگاندنی هەڵەی دۆخەکە و ئاراستەی کارەکان دەگۆڕێت.\nهەر کاتێک بینیت داتا فەرمییەکان دەڵێن 250 تووشبووی کۆرۆنا تۆمارکران، بزانە کە ژمارە راستەقینەکە سەروو 1000 تووشبووە، ئەوەی وەزارەتی تەندروستی رایدەگەیێنێت تەنیا ئەو کەسانەن کە لە رێگەی PCR دەستنیشاندەکرێن، داتا راستەقینەکە بەمشێوەیە دەخەمڵێندرێت:\n- 250 تووشبوو لەڕێگەی PCR دەستنیشانکراون "داتای فەرمیی وەزارەت"\n- نزیکەی 400 بۆ 500 تووشبوو لە رێگەی سیتی سکانەوە دەستنیشانکراون کە بەمشێوەیە دابەشدەبن:\n350 بۆ 400 کەس "بەپێی لێدوانی فەرمی تەندروستیی سلێمانی"\n75 بۆ 100 کەس "پزیشکان لە نەخۆشخانە تایبەتەکانەوە دەستنیشانیاندەکەن، بەڵام نە رادەگەیێنرێت و نە دەچنە نەخۆشخانەکانە حکومییەکانیش"\nئەوانەی لەڕێگەی سیتی سکانەوە لە سلێمانی لەلایەن کەرتی تەندروستییەوە دەستنیشاندەکرێن ناخرێنە نیو داتا فەرمییەکانی وەزارەتی تەندروستییەوە، لە هەولێریش کەرتی گشتی ناتوانێت پشت بە سیتی سکان ببەستێت لە دەستنیشانکردنی سەرەتایی نەخۆشییەکە، واتە ئەگەر کەسێک هەموو نیشانەکانی هەبن و سیتی سکانەکەشی هاوار بکات کە کۆرۆنایە، بەڵام PCRی بۆ نەکرابێت یان نێگەتیڤ بێت، دەڵێن کۆرۆنای نییە! ئەمە لە کاتێکدایە کە رێژەی 30%ی ئەوانەی ئەنجامی پشکنینەکانیان لە PCR نێگەتیڤە هەڵەی ئامێرەکەیە و لە بنەڕەتدا ڤایرۆسەکەیان هەیە، ئەم داتا هەڵانە کاریگەریی خراپی بەسەر خەمڵاندن و هەڵسەنگاندنە زانستییەکانەوە دەبێت.\n- نزیکەی 200 بۆ 300 تووشبوو تەنیا بە نیشانە دەستنیشاندەکرێن و دەنێردرێنەوە ماڵەوە بۆ چارەسەر "بەپێی لێدوانی فەرمی تەندروستیی سلێمانی". ئەمە جگە لەو ژمارە زۆرەی کە تووشبوون و هیچ نیشانەیەکیان نییە، یان تووشبوون و نیشانەشیان هەیە، بەڵام لە ماڵەوە چارەسەر وەردەگرن.\nئەمەی سەرەوە لەسەر ژمارەی مردنیش جێبەجێدەبێت، ژمارەی راستەقینەی مردووانیش بەرزترە لەوەی رادەگەییندرێت، سلێمانی ئێستا لە دۆخێکە کە ژمارەی بەلاوە گرنگ نییە، هەولێریش پشت بە سیتی سکان نابەستێت، تووشبووی کۆرۆنا بشمرێت مادەم PCRی نییە نە چارەسەری کۆرۆنای دەدرێتێ و نە تۆماریش دەکرێت، بەڵام دکتۆر دلۆڤان بەڕێوەبەری گشتی تەندروستیی هەولێر لە دیبەیتێکدا لە رووداو گوتی ئێستا پلانیان هەیە ئەو تووشبووانە لە قاوشێکدا جێگەبکەنەوە تاوەکو بە PCR دڵنیادەبنەوە لە تووشبوونیان.\nئەم لێکدانەوەیە بۆئەوە نییە بترسین، بۆ دەرخستنی راستییەکە کە دەبێت هەمووان بیزانن، ئیدی کاتی گەڕان بەدوای وشەی جوان و گەشبینیی درۆینە نییە، کاتی رووبەڕووبوونەوەی ئەو ڤایرۆسەیە کە ئەگەر باش بیناسین و باش و دروست مامەڵەی لەگەڵ بکەین، سەردەکەوین بەسەریدا، بەڵام ئەگەر خەریکی سیاسەتکردن و خۆهەڵخەلەتاندن بین زاڵ دەبێت بەسەرماندا و خۆشەویستانمان لێ دەستێنێتەوە، لەگەڵ ئەوەشدا من دڵنیام قۆناخی کۆرۆناش تێدەپەڕێت و دەبێتە بەشێک لە مێژوو، بەڵام گرنگە بە کەمترین قوربانییەوە لێیدەربچین.\nبەڵام ئەوەتان لەبیر بێت، ژمارەی تووشبووان بە کۆرۆنا هەر چەند بێت نابێت بترسین، بەڵکو دەبێت خۆمان بپارێزین، خۆپاراستن لە کۆرۆنا باشترین چەکی دژی ڤایرۆسەکەیە.


سه‌رۆك بوش به‌نیازه باڵیۆزی نوێ بۆ عێراق و نه‌ته‌وه یه‌كگرتووه‌كان ده‌ستنیشـان بكات\nكاربه‌ده‌سـتانی ئه‌مریكی ده‌ڵـێن سه‌رۆك بوش پلان داده‌نێت بۆ ده‌سـتنیشـانكردنی باڵیۆزی ئێسـتای ئه‌مریكا له عێراق زاڵمای خه‌لیلزاد بۆ پـۆستی نوێنه‌ری ئه‌مریكا له نه‌ته‌وه یه‌كگرتووه‌كان، وه له‌بری ئه‌ویش دیبلۆماتێـكی خاوه‌ن ئه‌زمون له به‌غدا دابنێت.\nڕۆژی دووشه‌ممه وه‌زیری ده‌ره‌وه‌ی وڵاته یه‌كگرتووه‌كانی ئه‌مریكا كۆنده‌لیزا ڕایس پلانه‌كه‌ی ڕاگه‌یاند. گوتیشی به‌ڕێز بوش به‌نیازه باڵیۆزی ئه‌مریكا له پاكسـتان، ڕایان كرۆكه‌ر، دابنێت وه‌ك باڵیۆزی نوێی ئه‌مریكا له عێراق.\nخانم ڕایس ئه‌و دوو پـۆسـته‌ی به گرنـگ و كاریگه‌رترین ئه‌رك له جیهاندا ناوزه‌ند كرد.\nئه‌م بژارده داڕێژراوانه دواهه‌مین گۆڕانكاری گه‌وره‌ی سه‌رۆك بوشه له ڕاوێژكاره له‌شـكری و دیبلۆماتیـیه‌كانی بیكات پـێش ئه‌وه‌ی ڕۆژی چوارشه‌ممه گوتاره چاوه‌ڕوانكراوه‌كه‌ی سه‌باره‌ت به سـتراتیژیـیه‌ته نوێـیه‌كه‌ی له عێراق بۆ گه‌لی ئه‌مریكا پـێشـكه‌ش بكات.\nبه‌پـێی هه‌واڵه‌كان چاوه‌ڕوان ده‌كرێت سه‌رۆك بوش بڕیاری ناردنی نزیكه‌ی 20 هه‌زار سه‌ربازی دیكه‌ی ئه‌مریكی بۆ عێراق بدات.\nڕێبه‌رانی نوێـی دیموكراته‌كان له كۆنگرێس ڕه‌خنه‌یان له بیرۆكه‌ی ناردنی هێزی زیاتر بۆ عێراق گرت، وه ده‌ڵێن ئه‌وان له‌و باوه‌ڕه‌دا نین كه هه‌نگاوی له‌و جۆره یارمه‌تی له به‌ده‌ستهێنانی سه‌ركه‌وتن بدات.


سبەینێ مووچەی سێ وەزارەت و فەرمانگەیەك دابەش دەكرێت – تۆڕی میدیایی خەڵک\n2018/12/16 - 5:34 PM\nسەرچاوەیەك لە گەنجینەی سلێمانی ڕایدەگەیەنێت، سبەی دابەشكردنی مووچەی مانگی ئەیلولی ئەمساڵ بەردەوام دەبێت و سێ وەزارەت و بەڕێوەبەرایەتییەكی گشتی مووچە وەردەگرن.\nسەرچاوەیەك لە گەنجینەی سلێمانی تایبەت بە (خەڵك)ی ڕاگەیاند، سبەی دوو شەممە 17-12-2018 مووچەی وەزارەتی ناوخۆ و سامانە سروشتیەكان و ئەوقاف و بەڕێوەبەرایەتی گشتی ڕەگەزنامەی هەرێم دابەشدەكرێت.\nهاوكات سەرچاوەیەكی باڵا لە وەزارەتی دارایی و ئابووری هەرێم بە (خەڵك)ی ڕاگەیاند، حكومەت بەردەوامە لە پێدانی مووچەی فەرمانبەران لەهەموو 30 ڕۆژ جارێك و بەپێی خشتەی دیاریكراو بەردەوام دەبێت.\nئاشكراشی كرد، ناوەڕاستی هەفتە بڕی 317 ملیار دینارەكەی عیراق دەگاتە هەرێم و پڕۆسەی دابەشكردنی مووچە بەردەوام دەبێت بە هەمان لیستی حەوت مانگی پێشوو.\nئەمینداری یەكگرتوو پەیامێك بڵاودەكاتەوە